title: Mike van der Hoorn

text: Van der Hoorn aloitti ammattilaisuransa FC Utrechtissa, jossa hän teki ensiesiintymisensä Eredivisiessä 15. toukokuuta 2011 Utrechtin voittaessa kotonaan AZ Alkmaarin 5–1. Hän tuli ottelussa kentälle 77. minuutilla Mark van der Maarelin tilalle. Ottelu oli van der Hoornin ainoa kaudella 2010–2011. Kaudella 2011–2012 van der Hoornin vastuu kasvoi, ja hän pelasi 12 liigaottelua, joista seitsemässä hän oli avauskokoonpanossa. Kaudella 2012–2013 van der Hoorn nousi Utrechtin runkopelaajaksi ollen aloituskokoonpanossa kaikissa pelaamissaan 31 liigaottelussa. Hän aloitti myös kaikki neljä Eurooppa-liigan paikasta pelattua karsintaottelua.


title: Mike van der Hoorn

text: Kaudeksi 2013–2014 van der Hoorn siirtyi Ajaxiin 3,8 miljoonan euron siirtosummalla. Ensimmäisellä Ajax-kaudellaan hän pelasi kolme liigaottelua ja 12 Eerste divisien ottelua kakkosjoukkue Jong Ajaxissa.


title: Mike van der Hoorn

text: Ajax:


title: ARA Sarandí (D-13)

text: ARA Sarandí (runkonumero D-13) on Argentiinan laivaston Almirante Brown -luokan hävittäjä. Se oli Argentiinan laivaston neljäs ja viimeinen valmistuneista MEKO 360H2 tyypin fregateista, jotka luokiteltiin hävittäjiksi.


title: ARA Sarandí (D-13)

text: Alus tilattiin Hampurista Saksasta Blohm + Vossilta. Sen köli laskettiin 9. maaliskuuta 1982 ja alus laskettiin vesille puoli vuotta myöhemmin 31. elokuuta. Alus luovutettiin tilaajalle 23. huhtikuuta 1984 ja se saapui Puerto Belgranoon 21. kesäkuuta.


title: ARA Sarandí (D-13)

text: Alus osallistui 2003 Välimerellä Solid Step -harjoitukseen, jossa se operoi osana "USS Enterprisen" lentotukialusosastoa ja sen hävittäjälaivue 18. Harjoitus oli samalla ensimmäinen kerta, kun Argentiinan laivaston alus operoi osana Yhdysvaltain laivasto-osastoa.


title: ARA Sarandí (D-13)

text: Aluksen kotisatamana on Puerto Belgrano ja se on sisaraluksistaan kootun 2. hävittäjäviirikön johtoaluksena.


title: Ida (elokuva)

text: Ida on vuonna 2013 ensi-iltansa saanut Paweł Pawlikowskin ohjaama puolalais-tanskalainen draamaelokuva. Euroopan elokuva-akatemia palkitsi elokuvan palkinnolla. Elokuva sai Golden Globe -ehdokkuuden parhaasta vieraskielisestä elokuvasta.


title: Ida (elokuva)

text: Suomessa elokuva saa ensi-iltansa 13. helmikuuta 2015.


title: Ida (elokuva)

text: "Ida" sai kaksi Oscar-ehdokkuutta: parhaasta vieraskielisestä elokuvasta, josta sai palkinnon, ja parhaasta kuvauksesta. Elokuva palkittiin myös parhaan ei-englanninkielisen elokuvan Baftalla.


title: Ida (elokuva)

text: Vuonna 2016 "Ida" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: BPG

text: BPG ("Better Portable Graphics") on Fabrice Bellardin tekemä kuvien pakkausstandardi, joka suunniteltiin tarkoituksena syrjäyttää ikääntynyt JPEG-standardi. Bellard suunnitteli BPG:n Mozillan tutkimuksen pohjalta, jossa todettiin HEVC:in olevan tehokkain kuvien pakkaustapa. BPG perustuu avoimeen HEVC/H.265 -koodekin versioon ja tukee häviötöntä sekä häviöllistä pakkausta. Se julkaistiin vuonna 2014.


title: BPG

text: Samalla kuvanlaadulla olevan kuvan BPG pakkaa noin puoleen JPEG:n tiedostokoosta. BPG tukee 14-bittistä väritarkkuutta ja alfa-kanavaa (läpinäkyvyyttä). Kuvan purussa voidaan käyttää laitteiden rautakiihdytystä, mikä auttaa etenkin mobiililaitteissa.


title: BPG

text: Selaimet saavat BPG tuen JavaSriptillä toteutetulla ilmaisella dekooderilla.


title: Adam Peaty

text: Adam Peaty (s. 28. joulukuuta 1994 Uttoxeter, Staffordshire, Englanti) on brittiläinen uimari. Hän edustaa City of Derby -uintiseuraa ja häntä valmentaa entinen huippu-uimari Melanie Marshall.


title: Adam Peaty

text: Peatylla on voimassa oleva 100 metrin rintauinnin maailmanennätys 57,10 sekuntia, jonka hän teki vuoden 2018 EM-kisoissa Glasgowssa.


title: Adam Peaty

text: Peaty ui nuorten EM-kilpailuissa 2012 alkuerissä Britannian 4 × 100 metrin sekauintiviestijoukkueessa, joka sai toisella kokoonpanolla loppukilpailussa pronssia. Glasgow’n Kansainyhteisön kisoissa 2014 hän saavutti kultaa 100 metrin rintauinnissa ajalla 58,94 ja 4 × 100 metrin sekauintiviestissä sekä hopeaa 50 metrin rintauinnissa.


title: Adam Peaty

text: Peaty teki 2014 Berliinin EM-kilpailuissa 50 metrin rintauinnin välierissä maailmanennätyksen 26,62. Loppukilpailun hän voitti ajalla 27,00. Hän voitti Euroopan-mestaruuden myös 100 metrin rintauinnissa ajalla 58,96 sekä miesten ja sekajoukkueiden 4 × 100 metrin sekauintiviestissä.


title: Adam Peaty

text: Peaty saavutti Dohan lyhyen radan MM-kilpailuissa 2014 hopeaa 50 ja 100 metrin rintauinnissa sekä sekajoukkueiden 4 × 50 metrin sekauintiviestissä.


title: Adam Peaty

text: Peaty ui 100 metrin rintauinnin maailmanennätyksen 57,92 Lontoossa 17. huhtikuuta 2015. Kazanin MM-kilpailuissa 2015 hän ui 50 metrin rintauinnin välierissä maailmanennätyksen 26,42. Loppukilpailussa hän voitti kultaa ajalla 26,51. Hän voitti maailmanmestaruuden myös 100 metrin rintauinnissa ajalla 58,52 ja sekajoukkueiden 4 × 100 metrin sekauintiviestissä. Saman vuoden Netanyan lyhyen radan EM-kilpailuissa hän sai hopeaa 50 ja 100 metrin rintauinneissa.


title: Adam Peaty

text: Peaty voitti Lontoossa 2016 Euroopan-mestaruuden 50 metrin rintauinnissa ajalla 26,66, 100 metrin rintauinnissa ajalla 58,36 sekä 4 × 100 metrin miesten ja sekajoukkueiden sekauintiviesteissä.


title: Adam Peaty

text: Peaty voitti Rio de Janeiron olympialaisissa 2016 kultaa 100 metrin rintauinnissa. Hän teki jo alkuerissä maailmanennätyksen 57,55, ja paransi ennätyksen loppukilpailussa aikaan 57,13. Hän ui lisäksi toisen osuuden Britannian hopeajoukkueessa 4 × 100 metrin sekauintiviestissä.


title: Adam Peaty

text: Budapestin MM-kilpailuissa 2017 hän saavutti kultaa 50 metrin rintauinnissa maailmanennätysajalla 25,99 ja 100 metrin rintauinnissa ajalla 57,47 sekä hopeaa 4 × 100 metrin sekauinnissa. Joulukuussa 2017 Kööpenhaminan lyhyen radan EM-kilpailuissa Peaty voitti ensimmäisen kerran urallaan kultaa myös lyhyellä radalla 100 metrin rintauinnissa sekä pronssia 50 metrin rintauinnissa.


title: Adam Peaty

text: Peaty voitti Gold Coastin Kansainyhteisön kisoissa 2018 kultaa 100 metrin rintauinnissa ajalla 58,84. Lisäksi hän sai hopeaa 50 metrin rintauinnissa ja 4 × 100 metrin sekauintiviestissä. Hän voitti samana vuonna Glasgow'ssa Euroopan-mestaruuden 50 metrin rintauinnissa ajalla 26,09, 100 metrin rintauinnissa maailmanennätysajalla 57,10 sekä niin miesten kuin sekajoukkueidenkin 4 × 100 m sekauintiviestissä.


title: ARA Heroína (D-12)

text: ARA Heroína (runkonumero D-12) on Argentiinan laivaston Almirante Brown -luokan hävittäjä. Se oli kolmas Argentiinan laivastolle valmistuneista MEKO 360H2 -tyypin fregateista, jotka luokiteltiin hävittäjiksi.


title: ARA Heroína (D-12)

text: Alus tilattiin Hampurista Saksasta Blohm + Vossilta. Sen köli laskettiin 24. elokuuta 1981 ja alus laskettiin vesille 17. helmikuuta 1982. Alus luovutettiin tilaajalle 7. marraskuuta 1983 ja se saapui Puerto Belgranoon 21. joulukuuta.


title: ARA Heroína (D-12)

text: Aluksen kotisatamana on Puerto Belgrano, jossa se kuuluu sisaraluksistaan koottuun 2. hävittäjäviirikköön.


title: Manolon lumoava matka

text: Manolon lumoava matka () on vuonna 2014 ensi-iltansa saanut Jorge Gutierrezin ohjaama 3D-tietokoneanimaatioelokuva. Se sai Golden Globe -ehdokkuuden parhaasta animaatioelokuvasta.


title: Montgomery Countyn ampumavälikohtaus

text: Montgomeryn ampumavälikohtaus tapahtui Yhdysvalloissa Pennsylvanian osavaltiossa sijaitsevassa Montgomeryn piirikunnassa 15. joulukuuta 2014. Välikohtaus sai alkunsa noin kello 3.55 aamuyöllä, kun 35-vuotias sotaveteraani Bradley William Stone surmasi entisen puolisonsa sisaren, tämän aviomiehen ja näiden 14-vuotiaan tyttären. Perheen 17-vuotias poika haavoittui vakavasti. Seuraavaksi Stone ampui entisen puolisonsa sekä tämän äidin ja isoäidin. Veritekojensa jälkeen ampuja pakeni ja poliisi jahtasi häntä lähes puolentoista vuorokauden ajan. Tiistaina Stonen ruumis löydettiin metsästä. Hän oli tappanut itsensä veitsellä.


title: Paras naissivuosa sarjassa, minisarjassa tai televisioelokuvassa (Golden Globe)

text: Paras naissivuosa sarjassa, minisarjassa tai televisioelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1970.


title: Nicolas Isimat-Mirin

text: Nicolas Isimat-Mirin (s. 15. marraskuuta 1991 Meudon, Ranska) on ranskalainen jalkapalloilija, pelipaikaltaan puolustaja. Hän edustaa kaudella 2014–2015 Alankomaiden pääsarjassa Eredivisiessä pelaavaa PSV Eindhovenia, jossa hän on lainassa Ranskan Ligue 1:n AS Monaco FC:stä.


title: Nicolas Isimat-Mirin

text: Isimat-Mirin pelasi kaudet 2008–2009 ja 2009–2010 ranskalaisissa CFA- ja CFA2-sarjoissa Stade Rennais FC:n ja Valenciennes FC:n reservijoukkueissa. Ammattilaisuransa hän aloitti Valenciennesissä, jonka edustusjoukkueessa hän teki ensiesiintymisensä Ranskan pääsarjassa Ligue 1:ssä 26. syyskuuta 2010 joukkueen hävitessä vierasottelun Stade Brestoisille 0–1. Isimat-Mirin oli ottelussa avauskokoonpanossa ja pelasi täydet minuutit. Yhteensä hän pelasi kaudella 2010–2011 kymmenen liigaottelua, joista kuudessa hän oli avauskokoonpanossa. Kahden seuraavan kauden ajan Isimat-Mirin lukeutui Valenciennesin runkopelaajiin pelaten yhteensä 63 liigaottelua, joista hän aloitti yhtä vaille kaikki.


title: Nicolas Isimat-Mirin

text: Kaudeksi 2013–2014 Isimat-Mirin siirtyi neljän miljoonan euron siirtosummalla toiseen Ranskan pääsarjajoukkueeseen Monacoon. Ensimmäisellä Monaco-kaudellaan hän pelasi kuusi liigaottelua, joista viisi avauskokoonpanossa. 1. syyskuuta 2014 Monaco lainasi Isimat-Mirinin Alankomaiden pääsarjan Eredivisien PSV Eindhoveniin.


title: Nicolas Isimat-Mirin

text: Monaco:


title: Sarjakuvataiteen valtionpalkinto

text: Sarjakuvataiteen valtionpalkinto on Suomen valtion Taiteen edistämiskeskuksen myöntämä palkinto.


title: Sarjakuvataiteen valtionpalkinto

text: Palkinto jaettiin ensimmäisen kerran vuonna 2014, jolloin sen myönsi media-, sarjakuva- ja kuvitustaiteen toimikunta. Palkinnon jakoi opetus- ja kulttuuriministeri Pia Viitanen. Palkinnon arvo oli 15 000 euroa.


title: Sarjakuvataiteen valtionpalkinto

text: Vuonna 2016 palkinnon myönsi visuaalisten taiteiden toimikunta. Veikkauksen voittovaroista myönnetyn palkinnon arvo oli 13 500 euroa.


title: Paras miespääosa minisarjassa tai televisioelokuvassa (Golden Globe)

text: Paras miespääosa minisarjassa tai televisioelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1981.


title: USS Macabi

text: USS Macabi (runkonumero SS-375) oli Yhdysvaltain laivaston Balao-luokan sukellusvene.


title: USS Macabi

text: Alus tilattiin Monitowoc Shipbuilding Companyltä Monitowocista Wisconsinista ja sen köli laskettiin 1. toukokuuta 1944. Alus laskettiin vesille puoli vuotta myöhemmin 19. syyskuuta kumminaan kotra-amiraali Arthur S. Carpenderin puoliso ja se otettiin palvelukseen 29. maaliskuuta 1945 ensimmäisenä päällikkönään Anthony H. Dropp.


title: USS Macabi

text: Michigan järvellä suoritettujen koeajojen jälkeen alus saapui 19. huhtikuuta Lockportiin Illinoisiin kelluvalle kuivatelakalle, jolla se kuljetettiin Chicagon kanavan kautta Mississippille ja edelleen New Orleansiin, jonne saavuttiin 26. huhtikuuta. Kolme päivää myöhemmin alus lähti koeajoihin Panaman edustalle.


title: USS Macabi

text: Alus lähti 3. kesäkuuta Balboasta koulutukseen Pearl Harboriin, josta se lähti 9. heinäkuuta Guamin kautta Karoliineille. Alus määrättiin pelastusasemalle Trukin edustalle, jonne se saapui 21. heinäkuuta. Kymmenisen päivää myöhemmin alus joutui tekemään hätäsukelluksen jouduttuaan ilmapommitukseen Moenin edustalla.


title: USS Macabi

text: Alus palasi 4. elokuuta Guamille Apra Harboriin korjattavaksi, mitkä valmistuivat 13. elokuuta. Alus oli matkalla takaisin Trukille sotatoimien Japania vastaan päättyessä. Se saapui San Franciscoon 5. syyskuuta ja se otettiin 12. joulukuuta Mare Islandin laivastontelakalle aluksen käyöstä poistamiseksi. Alus poistettiin käytöstä 16. kesäkuuta 1946.


title: USS Macabi

text: Yhdysvaltain ja Argentiinan laivastot allekirjoittivat 1. huhtikuuta 1960 sopimuksen kahden sukellusveneen, "USS Macabin" ja "USS Lampreyn" luovuttamisesta Argentiinalle. "Macabi" lainattiin 11. elokuuta osana sotilasapuohjelmaa ja alus nimettiin "ARA Santa Feksi" runkonumerolla S-11.


title: USS Macabi

text: Alus lähti Julio A. Aureggin alaisuudessa San Franciscosta 23. syyskuuta ja se saapui Mar del Platan laivastotukikohtaan 30. marraskuuta. Alus poistettiin Yhdysvaltain laivaston alusrekisteristä ja se myytiin Argentiinalle 1. syyskuuta 1971. Argentiina poisti aluksen käytöstä ja jätti sen satamaan varaosiksi seuraavana vuonna.


title: Joel Lehto

text: Joel Lehto (s. 21. elokuuta 1993) on suomalainen jalkapalloilija, pelipaikaltaan puolustaja. Hän edusti kaudella 2014 Kakkosen Åbo IFK:ta.


title: Joel Lehto

text: Lehto kuului Veikkausliiga-joukkue FC Inter Turun rinkiin vuosina 2010–2013. Ensiesiintymisensä Veikkausliigassa hän teki 13. toukokuuta 2013 Interin hävitessä vierasottelun Turun Palloseuralle 1–2. Lehto oli ottelussa avauskokoonpanossa, mutta hänen tilalleen vaihdettiin 79. minuutilla Touko Tumanto. Yhteensä Lehto pelasi kaudella 2013 kaksi liigaottelua. Inter-kausiensa aikana hän pelasi Kakkosta reservijoukkue FC Sinimustissa kaudella 2010 sekä lainasopimuksilla Turun Tovereissa kaudella 2011, Ekenäs IF:ssä kaudella 2012 ja Salon Palloilijoissa kaudella 2013 yhteensä 35 ottelun verran. Kaudeksi 2014 hän siirtyi Åbo IFK:hon.


title: Apodanthaceae

text: Apodanthaceae on loiskasviheimo koppisiemenisten Cucurbitales-lahkossa, johon muun muassa kurkkukasvit (Cucurbitaceae) myös kuuluvat.


title: Apodanthaceae

text: Heimon kasvit ovat endofyyttejä, so. ne kasvavat toisten kasvien sisäloisina; vain kukat tulevat näkyviin isäntäkasvin pinnalle. Isännästään ravinnon ottavina kasvulliset osat ovat kovasti surkastuneita, mm. putkilot puuttuvat puusolukosta. Kukat ovat melko pieniä ja yksineuvoisia; hede- ja emikukat sijaitsevat samassa yksilössä (yksikotisuus) tai eri yksilöissä (kaksikotisuus). Kehälehdet ovat erillisiä ja sijaitsevat kahdessa, kolmessa tai jopa neljässä kiehkurassa; uloimmassa kiehkurassa on kaksi tai kolme lehteä, sisemmissä vastaavasti neljä tai kuusi, ja sisäkiehkurassa on karvatupsuja. Hedekukassa on ns. gynostemium-rakenne, so. emiön jäänteen ja hetiön yhteenkasvettuma. Hetiö on kasvanut yhteen massaksi, jossa on jopa 72 siitepölylokeroa yhtenä tai jopa neljänä renkaana eikä palhoja ole erotettavissa. Hedekukassa on myös rakkomaisia karvoja. Emikukassa on mesiäinen, joka sijaitsee vartalon tyvellä, ja joutoheteet puuttuvat. Sikiäin on enemmän tai vähemmän kehänalainen ja muodostuu tavallisesti neljästä, joskus viidestä emilehdestä. Siemenaiheita on paljon laitaistukoissa. Vartalo on lyhyt, hyvin tukeva ja ontto, luotti vaihtelevissa määrin puolipallomainen. Hedelmä on luumarjamainen ja siemenet vähäpätöisiä ja limaisia pinnaltaan. Siemenissä on ravintovarasto eli endospermi ja erilaistumaton alkio.


title: Apodanthaceae

text: Apodanthaceae-kasvit ovat hyönteispölytteisiä, pääasiassa kärpäsiä houkuttelevia. Siemenet leviävät eläinten mukana isäntäkasvin pinnalle. Isäntäkasvit ovat pääasiassa herne- (Fabaceae) ja pajukasveja (Salicaceae).


title: Apodanthaceae

text: Heimon levinneisyys on hajanainen: lajeja tavataan Yhdysvaltojen lounaisosasta etelään Keski- ja Etelä-Amerikassa, Afrikassa enimmäkseen itäosissa, Aasiassa Kaspianmeren eteläpuolella ja Lounais-Australiassa.


title: Apodanthaceae

text: Heimossa on vain kaksi sukua, joista toiseen ("Pilostyles") kuuluu yhdeksän lajia ja toisessa ("Apodanthes") on vain yksi laji. Aikaisemmin heimo on muiden koppisiemenisiin kuuluvien täysloisten kanssa viety laajasti käsitettyyn rafflesiakasvien heimoon (Rafflesiaceae), joka varsinaiselta osaltaan kuuluu nykyään lahkoon Malpighiales. Apodanthaceae kuuluu ilmeisimmin Cucurbitales-lahkoon, joskin yhteyttä lahkoon Malvales on myös ehdotettu erityisesti hetiön epätavanomaisen rakenteen perusteella.


title: USS Lamprey

text: USS Lamprey (runkonumero SS-372) oli Yhdysvaltain laivaston Balao-luokan sukellusvene.


title: USS Lamprey

text: Alus tilattiin Monitowoc Shipbuilding Companyltä Monitowocista Wisconsinista. Sen köli laskettiin 22. helmikuuta 1944 ja alus laskettiin vesille puoli vuotta myöhemmin 18. kesäkuuta kumminaan W. T. Nelsonin puoliso. Alus otettiin palvelukseen vielä saman vuoden lopulla 17. marraskuuta ensimmäisinä päällikkönään William T. Nelson.


title: USS Lamprey

text: Michigan järvellä suoritettujen koeajojen jälkeen alus saapui 7. joulukuuta Lockportiin Illinoisiin kelluvalle kuivatelakalle, jolla se kuljetettiin Chicagon kanavan kautta Mississippille ja edelleen New Orleansiin, jonne saavuttiin 13. joulukuuta. Neljä päivää myöhemmin alus lähti Tyynellemerelle.


title: USS Lamprey

text: Alus lähti 17. helmikuuta 1945 Pearl Harborista ensimmäiseen taistelupartioonsa Luzonin rannikolle. Se oli pelastustehtävissä Formosan ja Hong Kongin edustalla aina 29. maaliskuuta saakka. Se läpäisi Singaporen salmen 8. huhtikuuta ja seuraavana päivänä alus läpäisi Karimansalmen Jaavanmerelle. Se ei kohdannut japanilaisaluksia ja alus lähti huollettavaksi Australiaan Fremantleen, jonne se saapui 22. huhtikuuta.


title: USS Lamprey

text: Uuden päällikön L. B. McDonaldin alaisuudessa alus lähti 21. toukokuuta Fremantlesta ja se saapui Jaavanmerelle matkalla Siaminlahdelle. "Lamprey" ja "Blueback" sytyttivät tykkitulella kohtaamansa 600 tonnin saattajan tuleen. "Lamprey" jatkoi matkaansa Subicinlahdelle, jonne se saapui 29. kesäkuuta.


title: USS Lamprey

text: Alus aloitti 26. heinäkuuta kolmannen partiomatkansa ollen pääosan ajasta Siaminlahdella. Alus saapui Singaporen alueelle 8. elokuuta partioiden Pengiboen länsipuolella, jossa se upotti pienen aluksen tykkitulella. Britannian kuninkaallisen laivaston sukellusvene "HMS Spearhead" vapautti aluksen partiosta, jonka jälkeen "Lamprey" aloitti matkan Borneolle. Alus tuhosi 12. elokuuta tykkitulella Surabayasta lähteneen rahtialuksen. Se lähestyi 15. elokuuta kohtaamaansa kaksimastoista kuunaria, kun alus vastaanotti viestin sotatoimien päättymisestä.


title: USS Lamprey

text: Alus lähti Subicinlahdelta 31. elokuuta ja se ankkuroitui San Franciscossa 22. syyskuuta. Alus otettiin Mare Islandin laivastontelakalle aluksen käyöstä poistamiseksi. Alus poistettiin käytöstä 3. kesäkuuta 1946 ja se siirrettiin reserviin.


title: USS Lamprey

text: Yhdysvaltain ja Argentiinan laivastot allekirjoittivat 1. huhtikuuta 1960 sopimuksen kahden sukellusveneen, "USS Macabin" ja "USS Lampreyn" luovuttamisesta Argentiinalle. "Lamprey" lainattiin 11. elokuuta osana sotilasapuohjelmaa ja alus nimettiin "ARA Santiago del Esteroksi" runkonumerolla S-12.


title: USS Lamprey


title: Flying Tiger Linen lento 66

text: Flying Tiger Linen lento 66 oli rahtilento Singaporesta Kuala Lumpurin kautta Bangkokiin, joka törmäsi maastoon lähestyessään Kuala Lumpurin Sulttaani Abdul Aziz Shahin lentoasemaa 19. helmikuuta 1989. Kaikki neljä Boeing 747-249F -koneessa ollutta kuolivat.


title: Flying Tiger Linen lento 66

text: Lennonjohto antoi Kuala Lumpuria lähestyvällä koneelle NDB-lähestymisen ("non-directional beacon") kiitotielle 33 tarkkuuslähestymisen sijasta. Miehistö sai lennonjohdolta selvityksen "Kayell"-pisteeseen (morsekoodi "KL"), joita tosin oli lentokentän ympäristössä neljä. Kahden eri radiomajakan koodi oli "KL", kuten myös lentokentän VOR-majakan. Lisäksi lennonjohto käytti toisinaan lentokentästä lyhennettä "KL" (Kuala Lumpurin sijaan). Miehistö ei ollut varma, mihin näistä "KL"-pisteistä heidät oli selvitetty. Ohjaamon ääninauhurin tallentamasta keskustelusta käy ilmi, että miehistö kiisteli siitä, mikä radio laitetaan millekin taajuudelle ja mikä lähestyminen suoritettaisiin. Vielä lennon viimeisillä hetkillä kapteeni puhui kiitotien 33 ILS-lähestymisestä, jonka toimimattomuudesta oli kerrottu miehistön saamissa tiedotteista ja jonka lennonjohto oli vielä vahvistanut olevan poissa käytöstä.


title: Flying Tiger Linen lento 66

text: Lennonjohto antoi miehistölle ohjeen: ""Tiger 66, descend two four zero zero."" (Tiger 66, laskeudu kaksi neljä nolla nolla.) "To"- ja "two"-sanojen samankaltaisen ääntämisasun vuoksi miehistö kuitenkin luuli lennonjohtajan sanoneen ""descend to four zero zero"" (laskeudu neljä nolla nollaan). Kapteeni kuittasi tämän: ""Okay, four zero zero."" (Okei, neljä nolla nolla.), kun kunnollinen kuittaus olisi ollut: ""Roger, descend and maintain four hundrer feet."" (Selvä, laskeudun ja pidän neljäsataa jalkaa.).


title: Flying Tiger Linen lento 66

text: Koneen GPWS-järjestelmä varoitti useasti siitä, että kone lähestyi maanpintaa. Miehistö ei kuitenkaan huomioinut näitä varoituksia, ja kone törmäsi kukkulaan 437 jalan korkeudella merenpinnasta. Kaikki miehistön jäsenet eli kapteeni, perämies, lentomekaanikko ja matkamekaanikko kuolivat onnettomuudessa. Kone syttyi tuleen ja paloi kahden päivän ajan.


title: Flying Tiger Linen lento 66

text: Onnettomuuteen johtava tekijä oli Kuala Lumpurin lennonjohdon ja koneen kapteenin käyttämä fraseologia, joka ei ollut ICAO:n ohjeen mukaista. Tämä aiheutti kommunikaatio-ongelmia, joiden vuoksi miehistö ymmärsi väärin lennonjohtajan ohjeen. Onnettomuuden perimmäiset syyt olivat kuitenkin se, ettei miehistö suorittanut lähestymistä oikein, huono henkilöresurssien hallinta ja heikko tilannetaju.


title: Vanadiinikarbonyyli

text: Vanadiinikarbonyyli eli vanadiiniheksakarbonyyli tai heksakarbonyylivanadiini (V(CO)) on metallikarbonyyleihin kuuluva organovanadiiniyhdiste. Yhdistettä voidaan käyttää katalyyttinä.


title: Vanadiinikarbonyyli

text: Huoneenlämpötilassa vanadiinikarbonyyli on sinertävänvihreätä kiteistä ainetta. Monista muista metallikarbonyyleistä poiketen vanadiinikarbonyylillä on vanadiinilla 17 eikä 18 ulointa elektronia, mutta ei steerisistä syistä muodosta dimeeriä toisin kuin samaan ryhmään kuuluva niobiumin ja tantaalin karbonyyliyhdisteet. Magneettisuudeltaan se on paramagneettinen ja sen magneettinen momentti huoneenlämpötilassa on 1,81 "μ". Yhdiste on pyroforista eli se syttyy helposti ilman tai kosteuden vaikutuksesta. Aine liukenee huonosti tyydyttyneisiin hiilivetyihin, mutta paremmin muihin orgaanisiin liuottimiin. Vanadiinikarbonyyli voidaan helposti pelkistää heksakarbonyylivanadaatti(-I)ioniksi ([V(CO))]).


title: Vanadiinikarbonyyli

text: Vanadiinikarbonyyliä valmistetaan lähtien vanadiinitrikloridista. Ensimmäisessä vaiheessa yhdiste reagoi natriummetallin ja hiilimonoksidin kanssa muodostaen suolan Na[V(CO))]. Liuottimena reaktiossa käytetään diglyymiä tai pyridiiniä. Seuraavassa vaiheessa [V(CO))]-ioni hapetetaan väkevän fosforihapon avulla vanadiinikarbonyyliksi ja uutetaan petrolieetterillä.


title: Vanadiinikarbonyyli

text: Vanadiinikarbonyyliä voidaan käyttää vedytys- ja isomerointireaktioiden katalyyttinä.


title: Innan filmen tagit slut

text: Innan filmen tagit slut on ruotsalaisen Magnus Ugglan 24. lokakuuta 2007 julkaistu albumi. Se on hänen 16:s studioalbuminsa.


title: Pogo (täsmennyssivu)

text: Pogo voi tarkoittaa ainakin seuraavia:


title: Karl Gerhard passerar i revy

text: Karl Gerhard passerar i revy on ruotsalaisen Magnus Ugglan vuonna 2010 julkaistu albumi. Se on hänen neljästoista studioalbuminsa. Levy sisältää pelkästään Ugglan tekemiä cover-versioita esikuvansa kuplettilaulaja Karl Gerhardin kappaleista.


title: Magnus den store

text: Magnus den store on ruotsalaisen Magnus Ugglan vuonna 2013 julkaistu livealbumi. Albumi debytoi Sverigetopplistanin sijalla 5.


title: Thorleifs

text: Thorleifs oli ruotsalainen dansband. Thorleifs osallistui Melodifestivaleniin vuonna 2009 kappaleella "Sweet Kissing in the Moonlight".


title: Thorleifs

text: Vuonna 2009 yhtyeen albumi "Gråt inga tårar" (1975) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


Canada Olympic Park bobsleigh, luge, and skeleton track on ratti-, skeleton- ja ohjaskelkkailuun soveltuva kelkkailurata Canada Olympic Parkissa Calgaryssa Kanadassa.
Canada Olympic Park bobsleigh, luge, and skeleton trackilla järjestettiin vuoden 1988 talviolympialaisten kelkkailukilpailut. Kelkkailurata on isännöinyt myös useita MM-kilpailuja ja radalla lasketaan säännöllisesti maailmancupkilpailuja.


title: Canada Olympic Park bobsleigh, luge, and skeleton track

text: Rataa rakennettiin syksystä 1984 kevääseen 1986 vuoden 1988 Calgaryn talviolympialaisia varten. Talviolympialaisissa Jamaika osallistui ensimmäistä kertaa neljän hengen rattikelkailukilpailuun, josta tehtiin myöhemmin "Kelkkajengi"-elokuva.


title: Wizex

text: Wizex on ruotsalainen dansband. Wizex osallistui Melodifestivaleniin vuonna 1978 kappaleella "Miss Decibel".


title: Arvingarna

text: Arvingarna on ruotsalainen dansband. Arvingarna valittiin Ruotsin edustajaksi Eurovision laulukilpailuun 1993. Gert Lengstrand & Lasse Holm sanoittamalla kappaleella "Eloise".


title: Vikingarna

text: Vikingarna oli ruotsalainen dansband, joka oli toiminnassa aina vuodesta 1958 vuoteen 2004. Sen hittejä olivat mm. "Hallå Västindien", "Den stora dagen", "Till mitt eget Blue Hawaii" ja "Kan man älska nå'n på avstånd". Vuonna 2004 yhtye lähti jäähyväiskiertueelle, mikä päätti bändin yli 40-vuotta kestäneen uran.


title: Vikingarna

text: Vuonna 2016 yhtye ilmoitti tekevänsä paluun nimellä "Nya Vikingarna", solistinaan Kenneth Wahlberg.


title: Vikingarna

text: Vikingarna on myynyt yhteensä yli 11 miljoonaa albumia. Vuonna 2009 yhtyeen albumi "Kramgoa låtar 9 – Hallå Västindien" (1981) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Chips (yhtye)

text: Chips oli ruotsalainen yhtye. Chips valittiin Ruotsin edustajaksi Eurovision laulukilpailuun 1982 Lasse Holmin ja Monica Forsbergin sanoittamalla kappaleella "Dag efter dag".


title: Zhang Xizhe

text: Zhang Xizhe (; s. 23. tammikuuta 1991 Wuhan, Hubei) on kiinalainen jalkapalloilija. Hän edustaa Bundesliigassa pelaavaa VfL Wolfsburgia.


title: Zhang Xizhe

text: Zhang siirtyi Saksaan tammikuun 2015 siirtoikkunassa Beijing Guoanista, arviolta 1,5 miljoonan euron siirtosummalla. Kiinan A-maajoukkueessa hän teki debyyttinsä maaliskuussa 2011.


title: Lisbon Open 2014

text: Lisbon Open 2014 tai European Tour 2014/2015 – Event 5, sponsorinimiltään Kreativ Dental Lisbon Open 2014 tai Kreativ Dental European Tour 2014/2015 – Event 5, oli snookerin pieni ranking-turnaus, joka järjestettiin 11.-14.12.2014 Casal Vistoso Sports Centressä Lissabonissa Portugalissa. Turnaus oli osa Players Tour Championship 2014–2015 turnaussarjaa, jonka European Tour sarjan viides osakilpailu Lisbon Open 2014 oli. Lisbon Open 2014 oli kautta aikain ensimmäinen ammattilaisturnaus Portugalissa.


title: Lisbon Open 2014

text: Stephen Maguire voitti kolmannen pienen ranking-turnauksen, voittamalla finaalissa Matthew Seltin luvuin 4-2, Seltille finaalipaikka oli ensimmäinen ammattilaisturnauksissa.


title: Lisbon Open 2014

text: Ben Woollaston teki 110. virallisen maksimibreikin avausottelussaan 128 pelaajan kaaviossa Joe Steelea vastaan. Se oli Woollastonin ensimmäinen maksimibreikki, sekä kauden 2014–2015 viides maksimibreikki.


title: Lisbon Open 2014

text: Turnauksessa pelattiin kaksi karsinta kierrosta niille pelaajille, jotka eivät päässeet rankingin mukaan suoraan 128 pelaajan kaavioon.


title: Nartheciaceae

text: Nartheciaceae on koppisiemenisten Dioscoreales-lahkoon kuuluva kasviheimo, johon kuuluvat mm. suoliljat ("Narthecium"). Niiden mukaan heimoa kutsutaan seuraavassa suoliljakasveiksi.


title: Nartheciaceae

text: Suoliljakasveihin kuuluu ruohoja, joiden juurten kuorikerroksessa on ilmaonteloita ja soluissa oksalaattikiteitä. Lehdet ovat kierteisesti tai kaksirivisesti järjestyneet ja ovat toisinaan syrjittäisiä. Kukinto on terttumainen ja suojuslehdellinen. Kukat ovat melko tyypillisiä yksisirkkaisille. Kehälehdet ovat osittain kasvaneet yhteen, samoin hetiö. Sikiäimessä voi olla mesirauhasia, ja sikiäin on kehänpäällinen tai puoleksi kehänalainen. Kehälehtien suojaama hedelmä on kotamainen, ja muodoltaan vaihtelevat siemenet ovat siinä vinoissa riveissä.


title: Nartheciaceae

text: Suoliljakasvien levinneisyys on hajanainen ja sijoittuu pääasiassa pohjoiseen lauhkeaan vyöhykkeeseen. Amerikassa niitä on Pohjois-Amerikan länsi-, itä- ja kaakkoisosassa sekä Guayanassa. Euraasiassa esiintymisalueita ovat Länsi-Eurooppa, Kaukasus, Himalajalta Kiinaan ja Japaniin ulottuva alue sekä paikoitellen Malaijien saaristo.


title: Nartheciaceae

text: Suoliljakasveihin kuuluu neljä tai viisi sukua ja 41 lajia. Runsaslajisin suku on "Aletris", jossa on lajeista 30.


title: Nartheciaceae

text: Suvut:


title: Shepherd’s Bushin metroasema (täsmennyssivu)

text: Shepherd’s Bushin metroasema voi tarkoittaa seuraavia Lontoon metron asemia:


title: Sven-Ingvars

text: Sven-Ingvars on ruotsalainen dansband. Hittejä olivat mm. "Fröken Fräken", "Kristina från Vilhelmina", "Vid din sida" ja "Önskebrunnen".


title: Sven-Ingvars

text: Vuonna 2009 yhtyeen albumi "Sven-Ingvars i Frödingland" (1971) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Flamingokvintetten

text: Flamingokvintetten on ruotsalainen dansband. Hittejä olivat mm. "Hon är 16 år i dag" ("Happy Birthday Sweet Sixteen"), "Kärleksbrev i sanden" ("Love Letters in the Sand"), "Där näckrosen blommar" ja "Lata dagar med dig".


title: Scotts (yhtye)

text: Scotts on ruotsalainen dansband. Scotts osallistui Melodifestivaleniin vuonna 2009 kappaleella "Jag tror på oss".


title: Elisa’s

text: Elisa’s on ruotsalainen dansband. Se nousi suosioon vuonna 2010 voitettuaan television "Dansbandskampen"-kilpailun kolmannen tuotantokauden.


title: Elisa’s

text: Tammikuussa 2016 Elisa’s jättäytyi määrittelemättömän pituiselle tauolle.


title: FK Spartaks Jūrmala

text: FK Spartaks Jūrmala on jalkapalloseura Jūrmalasta, Latviasta. Vuonna 2007 perustettu seura on pelannut vuodesta 2012 lähtien maan pääsarjassa Virslīgassa.


title: FK Spartaks Jūrmala

text: Joukkueessa pelasi kaudella 2014 Suomea useissa eri ikäkausimaajoukkueissa edustanut Moshtagh Yaghoubi.


title: RNP

text: RNP voi tarkoittaa ainakin seuraavia asioita:


title: Players Tour Championship 2014–2015

text: Players Tour Championship 2014–2015 on snookerin turnaussarja, johon kuluu European Tour 2014–2015 ja Asian Tour 2014–2015 turnaussarja. Kaikki osakilpailut ovat pieniä ranking-turnauksia, paitsi turnaussarjan päättävä Players Championship Grand Final 2015, joka on ranking-turnaus.


title: Players Tour Championship 2014–2015

text:
Tilanne 5/6 osakilpailun jälkeen.
24 parasta pelaajaa pääsee 2015 Players Tour Championship Grand Finaliin.


title: Players Tour Championship 2014–2015

text: Lopullinen Asian Tour 2014–2015 rankinglista


title: Players Tour Championship 2014–2015

text: Kahdeksan parasta pelaajaa pääsee 2015 Players Tour Championship Grand Finaliin, jos pelaaja pääsee European Tour ranking pisteillä PTC Grand Finaliin, niin paikat täytetään Asian Tourin rankig listalta.


title: Erwan Käser

text: Erwan Käser (s. 8. kesäkuuta 1992) on sveitsiläinen maastohiihtäjä. Hän edustaa seuratasolla Bex-seuraa.


title: Erwan Käser

text: Käser debytoi maastohiihdon maailmancupissa helmikuussa 2013 ollen Davosin sprintissä 63. Ensimmäiset maailmancupin pisteensä Käser saavutti sijoittumalla joulukuussa 2014 niin ikään Davosissa vapaan sprintin sijalle 27. Sija 27 on myös Käserin uran paras sijoitus maailmancupin osakilpailussa. Toistaiseksi Käserin kaikki osallistumiset maailmancupiin ovat tapahtuneet Davosissa.


title: Katharina Innerhofer

text: Katharina Innerhofer (s. 17. tammikuuta 1991 Zell am See) on itävaltalainen ampumahiihtäjä. Hän edustaa SC Maria Alm -seuraa.


title: Katharina Innerhofer

text: Innerhofer debytoi ampumahiihdon maailmancupissa maaliskuussa 2012. Ensimmäiset maailmancupin pisteensä hän saavutti kaudella 2012-2013 Östersundin kilpailussa. Innerhofer saavutti uransa ensimmäisen maailmancupin osakilpailuvoiton yllättäen maaliskuussa 2014 Pokljukassa, kun hän oli ensimmäinen 7,5 kilometrin kilpailussa.


title: Katharina Innerhofer

text: Innerhofer on osallistunut yksiin talviolympialaisiin; Sotšissa vuonna 2014 hän oli viestin yhdeksäs ja parhaimmillaan henkilökohtaisilla matkoilla 28. Innerhofer on myös kilpaillut kaksissa MM-kilpailuissa vuosina 2012 ja 2013. Hänen paras henkilökohtainen MM-sijoituksensa on 64. tila sprintistä vuonna 2013. Viestissä Innerhofer on ollut parhaimmillaan 16.


title: Innerhofer

text: Innerhofer on muun muassa seuraavien henkilöiden sukunimi:


title: LG G3

text: LG G3 on LG Electronicsin 28. toukokuuta 2014 julkaisema älypuhelin, jota pidettiin yhtiön älypuhelinten lippulaivana ennen LG G4:n ilmestymistä huhtikuussa 2015. G3 on LG:n edellisen huippupuhelimen, LG G2:n seuraaja. G3:ssa on 5,5 tuuman True HD-IPS -kosketusnäyttö, jonka tarkkuus on 1440 kertaa 2560 pikseliä.


title: LG G3

text: G3:n mitat ovat 146,03 × 74,6 × 9,3 millimetriä ja se painaa 153,7 grammaa. Puhelimessa oli julkaisun aikaan Android 4.4.2 Lollipop-käyttöjärjestelmä. G3 on LG:n vastaus Samsungin Galaxy S5:lle, Sonyn Xperia Z2:lle ja HTC:n One M8:lle.


title: LG G3

text: LG G3:sta on olemassa pienempi ja edullisempi versio, LG G3 s, joka julkaistiin niin ikään vuonna 2014.


title: Diego Tardelli

text: Diego Tardelli Martins (eli Diego Tardelli; s. 10. toukokuuta 1985 Santa Bárbara d'Oeste) on brasilialainen jalkapalloilija, joka edustaa Kiinan Superliiga:ssa pelaavaa Shandong Lunengia. Pelipaikaltaan oikeajalkainen Tardelli on hyökkääjä. Hän pelaa myös Brasilian jalkapallomaajoukkueessa. Tardelli ei ole hänen sukunimensä, hänen sukunimensä on Martins. Tardelli on vain pieni kunnianosoitus Tardellin isältä jalkapallolegenda Marco Tardellia kohtaan.


title: Diego Tardelli

text: Tardelli aloitti uransa São Paulo FC:ssä, jota hän edusti vuodet 2004-2007. Tardelli voitti seuran kanssa Série A:n ja Copa Libertadoresin. Vuosina 2005-2006 hän oli lainalla Espanjan Primera Divisiónin Real Betisissä ja vuotta myöhemmin Alankomaiden Eredivisien PSV:ssä, jossa hän voitti myös kauden 2006-2007 Alankomaiden mestaruuden. Vuonna 2006 Tardelli kävi lainalla myös São Caetanossa.


title: Diego Tardelli

text: Tammikuussa 2008 Tardelli siirtyi niin ikään Brasilian pääsarjassa pelanneeseen Flamengoon, jota hän edusti vuoden 2008 ajan, ennen kuin jatkoi matkaansa tammikuussa 2009 brasilialaiseen Atlético Mineiroon. Hän teki Mineirossa 114 pelissä peräti 73 maalia kahden kauden aikana. Maaliskuussa 2011 Tardelli siirtyi kovasti panostaneeseen venäläiseen FK Anži Mahatškalaan. Anžia Tardelli edusti vajaan vuoden ajan pelaten vain 13 ottelua ilman maaleja, kunnes hän tammikuussa 2012 siirtyi qatarilaiseen Al-Gharafa SC:hen. Tardelli edusti myös qatarilaisseuraa vain vuoden, ennen kuin 24 liigapelin ja 13 maalin jälkeen siirtyi takaisin kotimaahansa ja Atlético Mineiroon tammikuussa 2013. Toisella jaksollaan Mineirossa Tardelli voitti Copa Libertadoresin toistamiseen, Copa do Brasilin sekä Recopa Sudamericanan.


title: Diego Tardelli

text: Tammikuun 2015 siirtoikkunassa Tardelli siirtyi Kiinan Superliigan Shandong Lunengiin.


title: Diego Tardelli

text: Tardelli on pelannut aikaisemmin muun muassa Brasilian alle 20-vuotiaiden maajoukkueessa. Brasilian jalkapallomaajoukkueessa hän debytoi heinäkuussa 2009 Viroa vastaan Tallinnassa pelatessaan Atlético Mineirossa. Vuosina 2009-2010 Tardelli pelasi viisi maaottelua onnistumatta maalinteossa. Vuonna 2014 Tardelli palasi takaisin maajoukkueeseen Dungan astuttua uudelleen päävalmentajan rooliin. Tardelli ratkaisi lokakuussa 2014 Brasilialle 2-0 -voiton Argentiinaa vastaan Superclásico de las Américasissa kahdella maalillaan, jotka olivat hänen maajoukkueuransa ensimmäiset.


title: DJ Project

text: DJ Project on romanialainen dancemusiikkia soittava kokoonpano, jonka perustajiin kuuluvat tuottajat Gino Manzotti (Handke Giuseppe) ja DJ Maxx (Ovidiu Florea) sekä laulaja Elena Baltagan. Yhtye perustettiin Timişoarassa vuonna 2000 ja he julkaisivat ensimmäisen albuminsa, "Experiencen" vuonna 2001.


title: DJ Project

text: Vuoden 2006 MTV Europe Music Awardsissa yhtye palkittiin kategoriassa "Paras romanialainen esittäjä".


title: DJ Project

text: Vuosina 2006 ja 2007 yhtye on saavuttanut palkinnon MTV Romania Awardsissa kategoriassa "Paras tanssiryhmä".


title: DJ Project

text: Kesäkuun 2007 lopulla he julkaisivat kuudennen, Două Anotimpuri-studioalbuminsa.


title: DJ Project

text: Alkuvuodesta 2008 Robbins Entertainment levitti sanomaa DJ Projectista Yhdysvaltoihin julkaisemalla siellä yhtyeen ensimmäisen yhdysvaltain julkaisun, "Before I Sleepin". Albumia markkinoidaan siellä nimen "Elena" alaisena kuten Englannissa. Se julkaistiin ITunesissa 18. maaliskuuta 2008 ja se tuli saataville CD-formaattina 1. huhtikuuta 2008.


title: DJ Project

text: Vuonna 2009 Elena Baltagan (nykyisin tunnetaan nimellä Ellie White) jätti yhtyeen soolouran takia. Gino ja Maxx löysivät lopulta uuden paikkansa Giuliassa (entisessä Candyssä).


title: DJ Project

text: AlbumitSinglet


title: Agía Paraskeví

text: Agía Paraskeví (, ”Pyhä Paraskeva”) voi viitata seuraaviin Kreikan paikkoihin:


title: Raivo (täsmennyssivu)

text: Raivo voi viitata esimerkiksi seuraaviin:


title: Ágioi Anárgyroi

text: Ágioi Anárgyroi (, ”Pyhät Palkattaparantajat”) voi viitata seuraaviin Kreikan paikkoihin:


title: Giulia Anghelescu

text: Giulia Anghelescu (s. 7. marraskuuta 1984 Galați), joka tunnetaan myös nimellä Giulia, on romanialainen poplaulaja. Hän on aiemmin toiminut laulajana yhtyeissä Candy ja DJ Project.


title: Giulia Anghelescu

text: StudioalbumitSooloalbumitSinglet


title: Raul Khadzimba

text: Raul Khadzimba on abhasialainen poliitikko. Hänet valittiin Abhasian presidentiksi elokuussa 2014 pidetyissä vaaleissa, jotka Georgia ja Euroopan unioni julistivat laittomiksi. Khadzimba on opiskellut KGB:n koulussa ja häntä pidetään venäläismielisenä.


title: Raul Khadzimba

text: Vladimir Putinin suosikiksi mainittu Khadzimba oli Sergei Bagapšin vastaehdokkaana jo vuoden 2004 vaalien ensimmäisellä kierroksella. Silloin sovittiin että hänestä tulee varapresidentti. Bagapš ja Khadzimba olivat vastakkain myös vuoden 2009 valeissa.


title: Pieni tulitikkutyttö

text: Pieni tulitikkutyttö () on tanskalaisen H. C. Andersenin kirjoittama satu, joka kertoo köyhän perheen tytöstä myymässä tulitikkuja kadulla talvella. Satu julkaistiin ensi kerran vuonna 1845, ja siitä on tehty useita animaatioelokuvia sekä televisio-ohjelmia.


title: Pieni tulitikkutyttö

text: Tarina kertoo köyhästä tytöstä, joka yrittää uudenvuodenaattona myydä kadulla tulitikkuja, mutta kukaan ei osta niitä. Tytöllä on kylmä ja nälkä, mutta hän ei uskalla mennä kotiin, sillä hänen isänsä löisi häntä. Kylmyydessä tyttö sytyttää tulitikun ja näkee ajatuksissaan ruokapöydän täynnä ruokaa. Hän on kurkottamassa sitä kohti, mutta tulitikku sammuu, ja näky häipyy. Sama toistuu muutaman kerran, erilaisilla näyillä, kunnes hän kuolee, ja näkee isoäitinsä ottavan hänet mukaan taivaaseen. Uudenvuoden aamuna ohikulkijat löytävät hänet kuolleena.


title: Vorbe Goale

text: Vorbe Goale (Suomeksi: "Tyhjät sanat") on romanialaisartisti Giulia Anghelescun kappale. Sen julkaisivat Abyrecords ja Cat Music singlenä 21. kesäkuuta 2012. Kappaleen yhtenä tuottajana toimi "Deaconu Dan Andrei". Artisti on kuvaillut kappaletta koskettavaksi ja sanonut pitävänsä siitä niin paljon, että jatkaa samankaltaisen musiikin tekoa jatkossakin. Kappaleeseen liittyvä musiikkivideo julkaistiin videopalvelu YouTubessa päivää ennen singlejulkaisua. Video muodostui menestykseksi, kerättyään vuorokaudessa yli 50 000 näyttökertaa. Kappaleesta ei muodostunut kansainvälistä menestystä, mutta kotimaassaan se ylsi singlelistan toiselle sijalle.


title: Vorbe Goale

text: Digitaalinen lataus


title: Suomalainen eroseminaari

text: Suomalainen eroseminaari on Patentti- ja rekisterihallituksen suojaama eroauttamisen nimike lähestymiselle, jonka ovat kehittäneet psykologi Kari Kiianmaa sekä parisuhdekouluttaja Marianna Stolbow yhdysvaltalaisen tohtori Bruce Fisherin eroa käsittelevän menetelmän pohjalta. Suomalainen eroseminaari koostuu 11 viikoittain tapahtuvasta kolmen tunnin tapaamisesta, jossa eronneet tai eroa pohtivat aikuiset käsittelevät eroprosessin eri vaiheita.


title: Suomalainen eroseminaari

text: Alun perin Yhdysvalloista Suomeen 1990-luvulla tuodun Fisherin eroseminaariin verrattuna Suomalaiseen eroseminaariin on lisätty toiminnallisuutta sekä aiheita, jotka laatijoidensa mukaan koskettavat nimenomaan 2000-luvun suomalaisperheitä.


title: Suomalainen eroseminaari

text: Menetelmä on strukturoitu, opetuksellinen työmalli. Jokaiselle seminaarikerralle on tarkka ohjelma, aikataulu, harjoitteet ja kotitehtävät.


title: Suomalainen eroseminaari

text: Osallistujat saavat tietoa, ohjausta ja tukea parisuhteen päättymisen herättämiin kysymyksiin erilaisten toiminnallisten harjoitusten, teoriaosuuksien, pienryhmäkeskustelujen sekä kotitehtävien avulla. 11 tapaamiskertaa jakautuvat seuraavasti: viisi ensimmäistä keskittyvät päättyneeseen parisuhteeseen liittyviin kysymyksiin, viisi seuraavaa uuden elämänvaiheen jälleenrakentamiseen ja viimeinen eron jälkeiseen vanhemmuuteen.


title: Suomalainen eroseminaari

text: Eroprosessin avaaminen, päätökseen vaikuttaneiden tekijöiden sekä eron molempien osapuolten ymmärtäminen mahdollistaa eron jälkeisen yhteistyövanhemmuuden.


title: Suomalainen eroseminaari

text: Suomalaisen eroseminaarin ryhmiin ei voi osallistua pariskuntana.


title: Suomalainen eroseminaari

text: Oleellista ryhmissä on myös vertaistuki, jonka osallistujat toisiltaan kolmen kuukauden ajanjaksolla saavat. Niin vertaisilla kuin ohjaajallakin on vaitiolovelvollisuus josta sovitaan kaikkien osallistujien kesken kurssin alussa.


title: Blank Space

text: Blank Space on yhdysvaltalaisen laulaja-lauluntekijä Taylor Swiftin kappale albumilta "1989". Kappale julkaistiin 10. marraskuuta 2014 albumin toisena singlenä. ”Blank Space” nousi Yhdysvaltain Billboard Hot 100 -listan kärkeen syrjäyttäen Swiftin edellisen singlen Shake It Off ykköspaikalta. Swiftistä tuli näin ensimmäinen naisartisti, jolla on ollut peräkkäisillä viikolla kaksi singleä listakärjessä.


title: Blank Space

text: Swift sävelsi ja sanoitti kappaleen yhdessä ruotsalaisten lauluntekijöiden Max Martinin ja Shellbackin kanssa. Martin ja Shellback toimivat kappaleen tuottajina. Tyyliltään ”Blank Space” on elektropop-kappale, jossa on vaikutteita minimalistisesta popmusiikista.


title: Blank Space

text: Kappaleen sanoitukset käsittelevät satiirisesti Swiftin mediaimagoa ja lehtiartikkeleja hänen suhteistaan. Sanoituksissa Swift on pakkomielteinen julkisuuden henkilöitä tapaileva nainen, joka kostaa entisille miesystävilleen kirjoittamalla heistä lauluja. Swift on sanonut kirjoittaneensa kappaleen alun perin vitsinä.


title: Blank Space

text: ”Blank Space” oli kaupallinen menestys ja nousi Yhdysvaltain Billboard Hot 100 -listan kärkeen syrjäyttäen Swiftin edellisen singlen Shake It Off ykköspaikalta. Swiftistä tuli Hot 100 -listan 56-vuotisen historian ensimmäinen naisartisti, joka saavuttaa listan kärkisijan kahdella singlellä peräkkäisillä viikoilla. Kappale nousi listakärkeen myös Australiassa ja Kanadassa ja kymmenen myydyimmän singlen joukkoon useissa muissa valtioissa.


title: Blank Space

text: Kappaleesta on julkaistu musiikkivideo, jonka on ohjannut Joseph Kahn. Videossa Swift esittää romantiikkaan pakkomielteisesti suhtautuvaa naista ja malli Sean O'Pry tämän poikaystävää. Videon tarinassa pariskunta viettää romanttista aikaa linnassa, kunnes he riitaantuvat ja eroavat. Romanssin kariuduttua nainen muuttuu kostonhimoiseksi. Swift keksi videon konseptin itse. Kahn otti videon kuvaukseen inspiraatiota Steven Spielbergin varhaisista elokuvista. Video kuvattiin Long Islandilla, muun muassa Ohekan linnassa.


title: Blank Space

text: Videota markkinoitiin Yhdysvalloissa siihen liittyvällä mobiilisovelluksella, jossa liikutaan videon paikoissa. Mobiilisovellus palkittiin syyskuussa 2015 parhaan interaktiivisen ohjelman Emmy-palkinnolla.


title: Blank Space

text: Blank Space -video YouTubessa


title: Born Villain

text: Born Villain on Marilyn Mansonin kahdeksas studioalbumi, joka julkaistiin 24. huhtikuuta 2012.


title: Born Villain

text: Albumi debytoi Yhdysvalloissa Billboard 200 -listan kymmenennellä sijalla. Suomessa se nousi Suomen virallisen listan sijalle kahdeksantoista.


title: The Pale Emperor

text: The Pale Emperor on Marilyn Mansonin yhdeksäs studioalbumi, joka julkaistiin 20. tammikuuta 2015. Albumin nauhoituksissa sovellettiin paljon yhdellä otolla äänittämistä, joka Mansonin mukaan tekee albumin äänimaailmasta "likaisen". The Pale Emperor nousi Suomen virallisen listan sijalle 10, ja Yhdysvalloissa se debytoi Billboard 200 -listan kahdeksannella sijalla.


title: The Pale Emperor

text: "Rolling Stone" valitsi albumin vuoden 2015 parhaaksi metallialbumiksi.


title: The Pale Emperor

text: Kaikki kappaleet säveltänyt Tyler Bates ja sanoittanut Marilyn Manson.


title: Henry Aflecht

text: Henry Karl Kristian Aflecht (s. 9. joulukuuta 1972 Helsinki) on suomalainen televisiotuottaja, ohjaaja, toimittaja ja juontaja. Aflecht on toiminut myös turvallisuusalan yrittäjänä. Hänet tunnetaan parhaiten Nelosen liikuntamakasiinista "Fit4You.tv" (esitetty vuosina 2003-2006) ja sittemmin Fox-kanavan ohjelmasta "Vapaalla.tv" (2012). Aflecht toimi myös Fitnessliiton ohjelmissa vuosina 1998-2007 tuoden fitness-urheilun mukaan televisio-ohjelmiin. Aflecht on toiminut monikameraohjaajana muun muassa MTV3-kanavan ohjelmissa Kymppitonni ja Speden Spelit sekä useissa liikuntaohjelmissa. Lisäksi Aflecht on toiminut tuottajana, toimittajana, ohjaajana ja juontajana Nelosen, MTV3:n, Urheilukanavan ja Subin ohjelmissa.


title: Henry Aflecht

text: Aflecht omistaa kaupparekisteritietojen mukaan (2015) maahantuontiyrityksen, sekä tv-tuotantoyrityksen. Yhtiöiden toimialaa ovat myös turvallisuusala, maanrakennus, sekä kiinteistökehitys. Aflecht toimii yrittäjänä kiinteistörekisterin mukaan omistamassaan Martinlaaksossa sijaitsevassa Villa Grandessa. Talo tunnetaan lukuisista televisio-ohjelmista, kuten Idols 2013, Putous, Brändärit sekä Salatut Elämät. Talossa on kuvattu musiikkivideoita, mainoksia ja mallikuvauksia. Talo on noteerattu Suomen kalleimmaksi vuokra-asunnoksi ja se lienee suurin (yli 800 m2) asuinkäyttöön rakennettu omakotitalo pääkaupunkiseudulla. Talo on ollut Ilta-Sanomien mukaan myynnissä vuonna 2013.


title: Pennsylvania Station (New York)

text: Pennsylvania Station (usein Penn Station) on toinen New Yorkin kahdesta päärautatieasemasta, joista toinen on Grand Central Terminal. Samalla se on koko Pohjois-Amerikan liikenteen solmukohta ja matkustajamäärällä mitattuna vilkkain rautatieasema. Asemalla käy päivittäin jopa 650 000 ihmistä, joista yli 90 prosenttia matkustaa Long Island Rail Roadin ja New Jersey Transitin paikallisjunilla New Yorkin metropolialueella. Paikallisliikenteen lisäksi asemalta kulkee Amtrakin kaukojunia muun muassa Washingtoniin, Chicagoon ja Miamiin Yhdysvalloissa ja Torontoon ja Montrealiin Kanadassa. New Jerseyn puolella Newarkissa sijaitsee toinen Pennsylvania Station -niminen rautatieasema, jota ei saa sekoittaa tähän rautatieasemaan.


title: Pennsylvania Station (New York)

text: Kuusikymmenluvulla rakennettu, täysin maanalainen asema sijaitsee Madison Square Gardenin ja Pennsylvania Plazan toimistorakennusten alapuolella. Se täyttää kaksi kokonaista korttelia Midtownin länsireunalla, 7th ja 8th Avenuen sekä 31st ja 33rd Streetin välissä. Paikalla aikaisemmin sijainneen beaux-arts-tyylisen asemarakennuksen purkaminen 1963–1966 synnytti ennennäkemättömän kohun New Yorkissa, minkä seurauksena kaupungin rakennussuojelulakia tiukennettiin.


title: Pennsylvania Station (New York)

text: Pennsylvania Railroad julkisti joulukuussa 1901 valtavan rakennushankkeen, jonka tavoitteena oli korvata yhtiön käyttämät lauttayhteydet Manhattanilta New Jerseyyn ja Long Islandille kiinteillä ratayhteyksillä. Hankkeeseen sisältyi useita Hudsonjoen ja East Riverin alittavia rautatietunneleita, uusia ratapihoja ja opastimia sekä Hell’s Kitcheniin tuleva asemarakennus, josta kaavailtiin yhtiön lippulaivaa New Yorkissa.


title: Pennsylvania Station (New York)

text: Pääjohtaja Alexander Cassatt valitsi aseman suunnittelijaksi arkkitehtitoimisto McKim, Mead & Whiten, joka oli tuolloin Yhdysvaltojen arvostetuimpia. Monumentaalisen, beaux-arts-tyylisen asemarakennuksen tieltä jouduttiin purkamaan yli 500 taloa. Rakennuksen valmistuttua kesällä 1910 sitä ylistettiin arkkitehtijulkaisuissa Yhdysvaltain hienoimmaksi ja uudenaikaisimmaksi rautatieasemaksi.


title: Pennsylvania Station (New York)

text:
Ensimmäisen toimintavuoden (1911) aikana Penn Stationia käytti keskimäärin 39 000 matkustajaa päivittäin. Vuonna 1912 valtio avasi aseman viereen postitoimiston, joka käsitteli 40 prosenttia New Yorkin postiliikenteestä ja käytti postinkuljetukseen Pennsylvania Railroadin junia. Vuoteen 1929 mennessä päivittäisten matkustajien määrä asemalla oli kohonnut jo yli 200 000:een.
Suuren laman myötä junaliikenteen suosio alkoi heiketä nopeasti. Vaikka junamatkustajien määrä hetkellisesti kasvoi toisen maailmansodan aikana, se alkoi jälleen pienentyä sodan jälkeen, kun henkilöautoilu ja lentomatkustaminen yleistyivät. Penn Stationista muodostui vähitellen taloudellinen rasite Pennsylvania Railroadille. Yhtiön pääjohtaja James M. Symes päätti myydä tontin rakennusoikeuden ulkopuoliselle rakennusurakoitsijalle 1955, mutta kauppa peruuntui. Viimeisenä oljenkortena yhtiö yritti elvyttää supistuvaa myyntiä rakentamalla 1957 asemahalliin futuristisen lipunmyyntitiskin, jonka oli suunnitellut arkkitehti Lester Tichy.


title: Pennsylvania Station (New York)

text: Kesällä 1961 julkistettiin kauppasopimus, jonka myötä Graham-Paige sai luvan rakentaa Madison Square Gardenin Penn Stationin tontille. Vastineeksi Pennsylvania Railroad sai 25 prosentin omistusosuuden areenasta ja oikeuden rakentaa sen alapuolelle maanalaisen rautatieaseman. Päätös purkaa vanha asema herätti yleistä paheksuntaa, mutta kaupungilla ei ollut juridisia perusteita estää sitä. Tapahtuman seurauksena pormestari Robert Wagner muutti rakennussuojelulakia niin, että Landmarks Preservation Commission sai jatkossa valtuudet puuttua vastaavanlaisiin tilanteisiin. Vanha asema purettiin vuosina 1963–1966 ja sen jäänteet läjitettiin New Jerseyyn. Purkutyöt eivät keskeyttäneet junaliikennettä, vaan aseman kautta kulki edelleen 600 junaa ja 200 000 matkustajaa päivässä.


title: Pennsylvania Station (New York)

text: Purku-urakan jälkeen Pennsylvania Railroadin asemalaiturien ympärille rakennettiin täysin maanalainen rautatieasema, jonka yläpuolelle valmistuivat 1968 Madison Square Garden ja Pennsylvania Plazan toimistorakennukset. Arkkitehtuurikriitikot tyrmäsivät uuden tilaratkaisun rumaksi, ahtaaksi ja epäkäytännölliseksi. Samana vuonna Pennsylvania Railroad sulautui yhteen entisen kilpailijansa New York Central Railroadin kanssa Penn Central Railroadiksi, joka hakeutui kuitenkin konkurssiin jo 1970. Uudelleenjärjestelyjen myötä Penn Stationin omistus siirtyi 1976 Amtrakille, jonka kongressi oli perustanut 1971 turvaamaan matkustajaliikenteen saatavuuden eri puolilla Yhdysvaltoja. New Yorkin osavaltio oli ostanut jo 1966 Long Island Rail Roadin (LIRR) toiminnot Pennsylvania Railroadilta ja siirtänyt ne Metropolitan Transportation Authorityn alaisuuteen.


title: Pennsylvania Station (New York)

text: Junamatkustus alkoi 1980-luvulla lisääntyä New Yorkissa voimakkaasti ja samalla Penn Stationin merkitys liikenteen solmukohtana kasvoi jälleen. Vuonna 1984 Amtrak ja LIRR aloittivat aseman peruskorjauksen ja uuden modernin ohjauskeskuksen rakentamisen. West Side Connectionin valmistuttua Manhattanin länsireunalle 1991 Amtrak keskitti kaikki New Yorkin junavuoronsa Penn Stationille ja lopetti toimintansa Grand Central Terminalissa. LIRR ajanmukaisti tilansa asemalla vuoteen 1994 mennessä. NJ Transit aloitti junavuorot Penn Stationille 1996 ja avasi sinne oman asemahallin 2002. Vielä kuusikymmentäluvulla Pennsylvania Railroad oli omistanut Penn Stationin yksin, mutta nyt kolmen rautatieyhtiön täytyi jakaa aseman rajalliset tilat keskenään.


title: Pennsylvania Station (New York)

text: Matkustajamäärien yhä kasvaessa rautatieyhtiöillä on ollut suuria vaikeuksia lisätä junavuoroja kapasiteettinsa ylärajoilla toimivalle asemalle. Tilanteen helpottamiseksi Amtrak suunnittelee toimintansa siirtämistä entiseen postitoimistoon Madison Square Gardenin länsipuolella. Uuden aseman nimeksi on kaavailtu Moynihan Stationia edesmenneen senaattori Daniel Patrick Moynihanin kunniaksi, joka oli idean alkuperäinen isä. Suunnitelmaa on kuitenkin kritisoitu tehottomaksi, sillä Amtrakin junavuoroilla matkustaa vain noin viisi prosenttia aseman kaikista käyttäjistä. Yhtenä vaihtoehtona onkin pidetty Madison Square Gardenin siirtämistä muualle ja uuden maanpäällisen aseman rakentamista sen tilalle.


title: Pennsylvania Station (New York)

text: Alkuperäisen Penn Stationin pääsuunnittelija oli arkkitehti Charles Follen McKim, yksi arkkitehtitoimisto McKim, Mead & Whiten pääosakkaista. Hän oli opiskellut 1860-luvulla pariisilaisessa École des Beaux-Artsissa ja kuului City Beautiful -liikkeen johtohahmoihin. McKim visioi asemasta beaux-arts-tyylisen palatsin, jonka esikuvia olivat antiikinaikaiset Caracallan kylpylät ja Maxentiuksen basilika Roomassa. Aseman rakentamiseen käytettiin yli 15 000 kuutiota kiveä, 27 000 tonnia terästä ja 15 miljoonaa tiiltä. Rakennuksessa oli teräsrunko, joka katettiin Milfordin vaaleanpunaisella graniitilla.


title: Pennsylvania Station (New York)

text:
Rakennuksen jokaisella sivulla oli doorilaisen portiikin suojaama sisäänkäynti, jonka yläpuolella oli suuri kellotaulu ja Adolph Alexander Weinmanin tekemiä marmoriveistoksia. Aseman pääsisäänkäynti avautui 7th Avenuelle. Portiikkeja ympäröivät 7th ja 8th Avenuen puolella pylväiköt ja 31st ja 33rd Streetin puolella pilasterit. 7th Avenuen puoleisten kulmapaviljonkien alitse johti maan alle tunnelit, joita pitkin autot ja hevosvaunut saattoivat tuoda matkustajia erillisille sisäänkäynneille. Jalankulkijoiden ja autoilijoiden erottaminen toisistaan edusti beaux-artsin ihanteiden mukaista järkiperäistä suunnittelua.
Pääsisäänkäynnistä saavuttiin eteishalliin kautta italialaistyyliseen kauppakäytävään, joka oli valaistu luonnonvalolla. Kauppakäytävän päässä oli loggia, jonka molemmilla puolilla sijaitsivat aseman ravintolatilat. Loggian takana oli aseman valtava odotushalli, jonne laskeuduttiin leveää portaikkoa pitkin. Salin kasettikatto kohosi 45 metrin korkeuteen, ja sen tynnyriholveja kannatteli kahdeksan suurta korinttilaista pylvästä. Tila oli valaistu kahdeksalla kaari-ikkunalla, joiden alapuolella oli taiteilija Jules Guérinin tekemiä seinämaalauksia. Lipunmyynti, matkatavaroiden luovutus ja muut asemapalvelut olivat loogisessa järjestyksessä salin seinustoilla.


title: Pennsylvania Station (New York)

text: Odotussalin takana oli moderni asemahalli, joka oli katettu teräspylväiden varaan rakennetuilla lasiholveilla. Hallista laskeuduttiin liukuportaita ja portaita pitkin kahdelletoista asemalaiturille, joista neljä ulottui aseman länsipuolella sijaitsevaan postitoimistoon saakka. Tuleva ja lähtevä matkustajaliikenne oli erotettu toisistaan tilankäytön tehostamiseksi. Nerokkaan suunnittelun ansiosta maanalaisille asemalaitureille saatiin luonnonvaloa niiden yläpuolella sijaitsevan asemahallin kautta.


title: Pennsylvania Station (New York)

text: Penn Station jakaantuu kolmeen maanalaiseen kerrokseen, jotka sijaitsevat Madison Square Gardenin ja Two Penn Plazan toimistorakennuksen alapuolella. Tilat ovat modernit, mutta niihin on jätetty muutamia yksityiskohtia alkuperäisestä asemasta. Ylimmässä kerroksessa on kaksi asemahallia, joissa sijaitsevat Amtrakin ja New Jersey Transitin tilat, United Airlinesin lipunmyynti sekä ravintoloita, kauppoja ja muita palveluita. Keskimmäinen kerros jakaantuu useaan tunnelimaiseen asemahalliin, joissa sijaitsevat Long Island Rail Roadin tilat, poliisiasema, metron sisäänkäynnit sekä erilaisia palveluita. Alimmassa kerroksessa sijaitsevat aseman 21 matkustajalaituria. Ratakiskot johtavat asemalta neljään tunneliin East Riverin alapuolella ja kahteen tunneliin Hudsonjoen alapuolella.


title: Pennsylvania Station (New York)

text: Aseman käyttäjät ovat pitäneet nykyistä kolmeen asemahalliin pohjautuvaa tilaratkaisua sekavana ja epäkäytännöllisenä. Koska rautatieyhtiöt jakavat asemalaiturit osittain keskenään, voivat matkustajat joutua vaihtamaan asemahallia nopeastikin, jos lähtöraide yllättäen vaihtuu. Lisäksi LIRR:n ja NJ Transitin odotustilat ovat pahimpina ruuhka-aikoina yleensä tupaten täynnä samalla kun Amtrakin odotussali ammottaa tyhjyyttään.


title: Pennsylvania Station (New York)

text: Penn Stationilla vierailee enimmillään noin 1 200 junaa ja 650 000 matkustajaa päivässä. Matkustajien määrä on kaksi kertaa suurempi kuin Yhdysvaltojen vilkkaimmalla lentoasemalla Atlantassa ja enemmän kuin Newarkin, LaGuardian ja John F. Kennedyn lentoasemilla yhteensä. Penn Station onkin Pohjois-Amerikan ja koko läntisen pallonpuoliskon vilkkain rautatieasema.


title: Pennsylvania Station (New York)

text: Suurin osa junamatkustajista käyttää Long Island Rail Roadin ja New Jersey Transitin paikallisjunia, jotka liikennöivät New Yorkin metropolialueella, ja vain noin 7 prosenttia matkustaa Amtrakin kaukojunissa. Asemalta johtaa myös sisäänkäynnit kahdelle New Yorkin metron asemalle, joita käyttää vuosittain yhteensä 54 miljoonaa matkustajaa.


title: Pennsylvania Station (New York)

text: Long Island Rail Roadin paikallisjunat liikennöivät ympärivuorokautisesti Penn Stationilta Woosiden ja Jamaican asemille Queensissä. Woodsidesta ja Jamaicasta on useita jatkoyhteyksiä eri puolille Long Islandia sekä John F. Kennedyn lentoasemalle.


title: Pennsylvania Station (New York)

text: LIRR:n asiakkaat käyttävät asemaa päivittäin keskimäärin 233 000 kertaa, mikä on noin 54 prosenttia kaikista aseman käyttäjistä. Yhtiön 730 päivittäisestä junavuorosta 500 käy Penn Stationilla. Junat käyttävät yksinoikeudella raiteita 17–21 ja jakavat raiteet 13–16 Amtrakin kanssa. Lipunmyynti, asiakaspalvelu ja odotusalue ovat aseman keskikerroksessa.


title: Pennsylvania Station (New York)

text: New Jersey Transit liikennöi seuraavia paikallisjunia Penn Stationilta New Jerseyn alueelle:


title: Pennsylvania Station (New York)

text: Northeast Corridor ja North Jersey Coast Line pysähtyvät Newarkin lentokentän juna-asemalla. NJ Transitin asiakkaat käyttävät asemaa päivittäin keskimäärin 168 000 kertaa, mikä on noin 39 prosenttia kaikista aseman käyttäjistä. Yhtiön junat käyttävät yksinoikeudella raiteita 1–4 ja jakavat raiteet 5–12 Amtrakin kanssa. Lipunmyynti, asiakaspalvelu ja odotusalue ovat aseman ylimmän kerroksen etummaisessa asemahallissa.


title: Pennsylvania Station (New York)

text: Amtrak liikennöi seuraavia kaukojunia Penn Stationilta Yhdysvaltoihin ja Kanadaan:


title: Pennsylvania Station (New York)

text: Penn Station on Amtrakin vilkkain rautatieasema Yhdysvalloissa. Yhtiön asiakkaat käyttävät asemaa päivittäin keskimäärin 31 000 kertaa, mikä on noin 7 prosenttia kaikista aseman käyttäjistä. Yhtiön junat jakavat raiteet 5–12 NJ Transitin kanssa ja raiteet 13–16 LIRR:n kanssa. Lipunmyynti, asiakaspalvelu ja odotusalue ovat aseman ylimmän kerroksen taemmassa asemahallissa.


title: Pennsylvania Station (New York)

text: Penn Stationin yhteydessä toimii kaksi New Yorkin metron asemaa. Keskikerroksen itäosassa on kaksi sisäänkäyntiä 7th Avenuen metroasemalle, jonka kautta kulkevat metrolinjat , ja , ja kerroksen länsiosassa on kaksi sisäänkäyntiä 8th Avenuen metroasemalle, jonka kautta kulkevat metrolinjat , ja . 7th Avenuen metroasemaa käytti vuonna 2013 noin 28 miljoonaa matkustajaa ja se oli metron viidenneksi vilkkain asema. Vastaavasti 8th Avenuen metroasemaa käytti 26 miljoonaa matkustajaa ja se oli metron kuudenneksi vilkkain asema.


title: Supersankarielokuva

text: Supersankarielokuva on elokuva, joka keskittyy yhteen tai useampaan supersankariin; henkilöön, jolla on yli-inhimillisiä kykyjä. Tällaiset elokuvat sisältävät usein tunnusmerkkejä toiminta-, fantasia- ja/tai science fiction -elokuvista. Useimmat supersankarielokuvat perustuvat sarjakuviin.


title: Supersankarielokuva

text: Tunnetuimpia supersankarielokuvasarjoja ovat muun muassa "Teräsmies" (1978–1987), "X-Men" (2000–), Sam Raimin "Hämähäkkimies" (2002–2007), Christopher Nolanin "Yön ritari" (2005–2012) ja Marvel Cinematic Universen elokuvat (2008–).


title: Pennsylvania Station

text: Pennsylvania Station tai Penn Station voi viitata useisiin Pennsylvania Railroadin rakentamiin asemiin Yhdysvalloissa:


title: Murha junassa

text: Murha junassa (engl. "Murder, She Said") on brittiläinen rikoselokuva vuodelta 1961. Elokuva perustuu Agatha Christien romaaniin "Paddingtonista 16.50" (engl. "4:50 from Paddington").


title: Murha junassa

text: Neiti Marple näkee, kuinka nainen kuristetaan hengiltä ohi kulkevassa junassa. Hän kertoo näkemästään poliisille, mutta häntä ei uskota, koska hänen kuvailemaansa naista ei löydetä. Marple päättelee, että ruumis heitettiin ulos liikkuvasta junasta ja aloittaa omat tutkimuksensa.


title: Murha junassa

text: Marple laskelmoi aikatauluja (juna Paddingtonista 16.50) ja päättelee, että ruumis on haudattu junaradan vieressä sijaitsevalle Ackenthorpen kartanon pihamaalle. Hän hakeutuu kotiapulaiseksi kartanoon ja alkaa selvittää tapausta.


title: Maria Clotilde

text: Ludovica Teresa Maria Clotilde (2. maaliskuuta 1843 – 25. kesäkuuta 1911) oli Sardinian ja myöhemmin koko Italian kuninkaan Viktor Emanuel II:n tytär. Hän meni naimisiin Ranskan prinssin Napoleon-Jérôme-Joseph-Charles Bonaparten kanssa. Aviomies oli Napoleon III:n serkku.


title: Maria Clotilde

text: Avioliitto oli poliittisesti järjestetty kesäkuussa 1858, ja hän joutui menemään naimisiin vasten tahtoaan. Se oli epäsuosittua Italiassa ja myöskin Ranskassa. Sitä pidettiin epäsäätyisenä avioliitona. Heidän suhteensa oli onneton.


title: Thulani Serero

text: Thulani Caleeb Serero (s. 11. huhtikuuta 1990 Johannesburg, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Alankomaiden pääsarjan Eredivisien AFC Ajaxia.


title: Thulani Serero

text: Serero aloitti ammattilaisuransa Ajaxin eteläafrikkalaisessa yhteistyöseurassa Ajax Cape Townissa kaudella 2008–2009. Ensimmäisellä kaudellaan hän pelasi kymmenessä ottelussa, mutta nousi sen jälkeen joukkueen runkopelaajiin pelaten seuraavien kahden kauden aikana 53 liigaottelua, joista 48:ssa hän oli aloituskokoonpanossa. Kaudella 2010–2011 joukkue tuli Premier Soccer Leaguessa toiseksi. Serero teki kymmenen maalia ollen joukkueensa paras maalintekijä yhdessä Thembinkosi Fantenin kanssa. Heinäkuussa 2011 emoseura Ajax hankki hänet 2,5 miljoonan euron siirtosummalla.


title: Thulani Serero

text: Serero teki ensiesiintymisensä Eredivisiessä 7. elokuuta 2011, kun Ajax voitti De Graafschapin vieraissa 4–1. Hän tuli ottelussa kentälle 69. minuutilla Kolbeinn Sigþórssonin tilalle. Serero pelasi kahden ensimmäisen kautensa aikana yhteensä 16 liigaottelua, joista hän aloitti neljä. Kaudella 2013–2014 Serero nousi Ajaxin vakiomiehistöön pelaten 29 liigaottelua ja aloittaen niistä 25. Ajax voitti mestaruuden Sereron kaikilla kolmella ensimmäisellä kaudella.


title: Thulani Serero

text: Etelä-Afrikan maajoukkueessa Serero teki ensiesiintymisensä vuonna 2011. Yhteensä hän on pelannut 19 A-maaottelua ja tehnyt niissä yhden maalin (tilanne 17. joulukuuta 2014). Serero oli mukana Afrikan-mestaruuskilpailuissa 2013, joissa hän pelasi kolme ottelua.


title: Thulani Serero

text: Ajax Cape Town:


title: Thulani Serero

text: Ajax:


title: Black Widow (Iggy Azalean kappale)

text: Black Widow on australialaisräppäri Iggy Azalean kappale hänen The New Classic-debyyttialbumilta. Kappaleella esiintyy myös brittiläinen laulaja-lauluntekijä Rita Ora ja sen sanoitukset kertovat koston ja feminismin tavoitteista epäonnistuneessa romanttisessa parisuhteessa. "Black Widown" sanoittivat Azalea, Katy Perry, Sarah Hudson, Benny Blanco sekä duo Stargate; viimeisin myös tuotti kappaleen. Kappale lähetettiin lukuisille Yhdysvaltain radioasemille "The New Classic"-albumin viidentenä singlenä 8. heinäkuuta 2014 ja kappaleeseen liittyvä musiikkivideo julkaistiin 13. elokuuta 2014. Kappale on saavuttanut Yhdysvalloissa Billboard Hot 100-listan kolmannen sijan, muodostuen hänen kolmanneksi kymmenen parhaan joukkoon päässeeksi kappaleeksi, seuraten "Fancyä" sekä "Problemia". Kappaleesta tuli myös Oran ensimmäinen kolmen parhaan joukkoon päässyt kappale Yhdysvalloissa. Se on saavuttanut myös Britannian singlelistan neljännen sijan sekä päässyt 15. sijalle Australiassa.


title: Black Widow (Iggy Azalean kappale)

text: Alun perin kappaleen oli tarkoitus tulla osaksi Perryn neljännen, "Prism"-studioalbumin kappalelistaa, mutta hän kuitenkin antoi lopulta kappaleen viimeisteltäväksi Azalealle. "Black Widowia" on kuvailtu genreltään "trapin jäljittelijäksi", sisältäen pahaenteisen steel pan rytmin, raskaan basson sekä harvan iskun. Kappaleen sanoitukset ovat joutuneet musiikkikriitikkojen kritisoinnin kohteeksi, joiden sanottiin olevan samankaltaisia Perryn "Dark Horsen" kanssa. Muut journalistit yllättyivät sen iskutahdista sekä Azalean ja Oran sanoista. "Black Widow" menestyi hyvin digitaalimyyntilistoilla "The New Classic"-albumin julkaisuviikolla. Tilastojen mukaan ennen singlejulkaisua kappale saavutti Isossa-Britanniassa listan 91.- sekä Australiassa listan 86. sijalle, päästen samalla myös muutamille muille listoille. Azalea on esittänyg kappaleen livenä osana hänen ensimmäistä kiertuetta, The New Classic Touria. Kappale on myös liitetty osaksi Just Dance 2015-peliä.


title: Pohjois-Kalimantan

text: Pohjois-Kalimantan () on yksi Indonesian provinsseista. Se sijaitsee Borneon saaren itäosassa ja rajautuu etelästä Itä-Kalimantanin provinssiin, idästä Celebesinmereen ja pohjoisesta Malesiaan. Vuoden 2010 väestönlaskennassa nykyisen Pohjois-Kalimantanin alueella asui ihmistä. Pohjois-Kalimantan erotettiin Itä-Kalimantanista omaksi provinssikseen lokakuussa 2012.


title: Pohjois-Kalimantan

text: Alueen väestöstä kolmasosa on alun perin kotoisin Jaavalta. Muita siirtolaisia alueella ovat Sulawesin bugisit ja Kalimantanin eteläosista tulleet banjarit. Alkuperäiskansallisuuksista runsaslukuisimmat ovat dajakkikansoihin kuuluvat tidungit, sekä bulunganit ja kutait.


title: Live Your Life

text: Live Your Life on yhdysvaltalaisräppäri T.I.n kappale hänen kuudennelta, Paper Trail-studioalbumilta. Kappaleella vierailee myös barbadoslainen laulaja Rihanna. Se julkaistiin albumin seitsemäntenä singlenä 23. syyskuuta 2008. Kappale on conscious hip hop-raita contemporary R&Bn elementeillä. Kappaleen sanoitukset kertovat T.I.:n noususta suosioon sekä tulevaisuuden optimismista. Se antaa myös omistautumisen aihetta niille yhdysvaltalaisille sotilaille, jotka taistelevat Irakissa ja Afganistanissa.


title: Live Your Life

text: "Live Your Life" oli kaupallinen menestys. Yhdysvalloissa kappale pääsi Billboard Hot 100-listan kärkeen, muodostuen T.I.:n kolmanneksi sekä Rihannan viidenneksi vastaavan sijoituksen saavuttaneeksi singleksi. Kappale saavutti listojen kärkipaikkoja myös kahdessatoista muussa valtiossa, saavuttaen myös sijoituksia viiden parhaan joukossa Australiassa, Kanadassa, Alankomaissa, Uudessa-Seelannissa sekä Isossa-Britanniassa. Myöhemmin "Live Your Life" saavutti Yhdysvaltain Mainstream Top 40 sekä Rap Songs-listan kärjen ja pääsi Hot R&B/Hip Hop Songs-listan toiselle sijalle. Kappaleesta muodostui T.I.:n uran parhaiten listoille sijoittunut sekä maailmanlaajuisesti menestynein single sen julkaisusta lähtien tarkasteltuna.


title: Live Your Life

text: Kappaleeseen liittyvän musiikkivideon ohjasi Anthony Mandler. Se kertoo tarinan T.I.:n noususta suosioon kerrontamuodossa, sisältäen Rihannan esiintymässä pukuhuoneessa ja baarissa. Duo esitti "Live Your Lifen" vuoden 2008 MTV Video Music Awardsissa. Kappale on mukana vuonna 2009 julkaistussa elokuvassa Kauhea kankkunen sekä sen trailerissa.


title: Donald L. Coburn

text: Donald L. Coburn (s. 4. elokuuta 1938 Baltimore, Maryland) on yhdysvaltalainen näytelmäkirjailija. Hänelle myönnettiin Pulitzer-palkinto vuonna 1978 näytelmästä "The Gin Game".


title: Donald L. Coburn

text: Coburn palveli high schoolin päätettyään Yhdysvaltain laivastossa 1958–1960. Hän työskenteli mainos- ja markkinointialalla 1965–1976. Hän alkoi kirjoitella novelleja omaksi ilokseen 30-vuotiaana, havaitsi kykynsä kirjoittaa hyvää dialogia ja laajensi tuotantoaan näytelmiin.


title: Donald L. Coburn

text: Coburnin näytelmää "The Gin Game" ovat Suomessa esittäneet Helsingin Svenska Teatern ("Ginspelet", 1981) ja Åbo Svenska Teater ("Tur i spel", 1990).


title: Paras miessivuosa sarjassa, minisarjassa tai televisioelokuvassa (Golden Globe)

text: Paras miessivuosa sarjassa, minisarjassa tai televisioelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1970.


title: Iver Huitfeldt -luokka

text: Iver Huitfeldt -luokka on Tanskan kuninkaallisen laivaston kolmen aluksen muodostama ilmatorjuntafregattiluokka, jonka alukset otettiin palvelukseen 2012 ja 2013.


title: Iver Huitfeldt -luokka

text: Luokan suunnittelussa otettiin huomioon Absalon-luokan monitoimialuksista saadut kokemukset ja käyttämällä samaa runkoa saatiin alusten valmistuskustannuksia laskettua. Alukset ovat yhteensopivia Tanskan laivaston käyttämän StanFlex-järjestelmän kanssa ja niihin voidaan asentaa kuusi modulia. Ohjuskannen neljään modulipaikkaan voidaan kuhunkin asentaa Mark 141 kahdeksan siilon Harpoon-ohjuksen moduli tai kahdentoista siilon MK54 ESSM -moduli.


title: Iver Huitfeldt -luokka

text: Absalon-luokan ollessa suunniteltu esikunta- ja tukitehtäviin ro-ro-kansineen kolme Iver Huitfeldt -luokan alusta varustettiin ilmatorjuntatehtävään ja mahdollisesti Tomahawk-risteilyohjusten laukaisuun.


title: Iver Huitfeldt -luokka

text: Alusten ilmatorjuntajärjestelmä on sama kuin Alankomaiden laivaston De Zeven Provinciën -luokan fregateissa ja Saksan laivaston Sachsen-luokan fregateissa. Järjestelmän kaukovalvontatutkana on passiivisesti keilattu SMART-L ja monitoimitutkana aktiivisesti keilattu APAR. Tutkat täydentävät hyvin toisiaan ja ne mahdollistavat 32 ohjuksen samanaikaisen laukaisun kuuteentoista maaliin. Aluetorjuntaan on SM-2 ja lähitorjuntaan ESSM-ohjukset.


title: Golden Globe 1944

text: Golden Globe 1944 oli ensimmäinen Golden Globe -palkintogaala, jossa jaettiin palkintoja vuoden 1943 elokuville. Gaala järjestettiin 20th Century Fox -studiolla Los Angelesissa, Kaliforniassa, Yhdysvalloissa tammikuussa 1944.


title: Golden Globe 1944

text: IMDb: Golden Globes 1944


title: Australian Grand Prix 2015

text: Australian Grand Prix 2015 oli Formula 1 -sarjan avauskilpailu kaudella 2015, joka ajettiin Melbourne Grand Prix Circuit -radalla 15. maaliskuuta.


title: Australian Grand Prix 2015

text: Kilpailu oli 20. Australian Grand Prix Melbournen radalla.


title: Australian Grand Prix 2015

text: Paalupaikalle ajoi kauden 2014 tapaan Mercedeksen brittikuski Lewis Hamilton. Toiseen ruutuun ajoi Hamiltonin tallikaveri saksalainen Nico Rosberg. Toisen rivin täyttivät Williamsin Felipe Massa sijoittuen kolmanteen ruutuun ja Ferrarille siirtynyt Sebastian Vettel, joka ajoi neljänteen ruutuun. Kimi Räikkönen sijoittui aika-ajoissa viidenneksi ja Valtteri Bottas kuudenneksi. Bottas valitti selkäkipua aika-ajon jälkeen ja hänet tutkittiin melbournelaisessa sairaalassa. Lopulta hän ei pystynyt osallistumaan kilpailuun.


title: Australian Grand Prix 2015

text: Kevin Magnussen ja Daniil Kvjat joutuivat vetäytymään kilpailusta autojensa kohdatessa teknisiä vikoja jo ennen lämmittelykierrosta. Lähtöruudukossa oli vain 15 autoa. Edellisen kerran lähes yhtä vähän autoja lähtöviivalla nähtiin San Marinon GP:ssä 1982, jolloin kilpailuun osallistui vain 14 autoa. Lisäksi Yhdysvaltain GP:ssä 2005 lähtöviivalla oli 20 autoa mutta lopulta vain kuusi autoa osallistui kilpailuun Michelinin renkaita käyttävien tallien vetäytyessä kilpailusta.


title: Australian Grand Prix 2015

text: Ensimmäisellä kierroksella molemmat Lotuksen kuljettajat keskeyttivät, joista Pastor Maldonadon kolari toi turva-auton radalle. Kimi Räikkösen kilpailu päättyi renkaan huonosta kiinnittämisestä johtuneeseen keskeytykseen. Mercedes otti kaksoisvoiton Hamiltonin voittaessa kilpailun. Kolmanneksi sijoittunut Sebastian Vettel jäi Ferrari-debyytissään kärkikaksikosta yli puoli minuuttia.


title: Australian Grand Prix 2015

text: Ensimmäistä GP:tään ajaneista kuljettajista Felipe Nasr ja Carlos Sainz sijoittuivat pisteille. Max Verstappenista tuli historian nuorin F1-kuljettaja osallistuessaan kilpailuun, mutta hänen kilpailunsa päättyi keskeytykseen.


title: Absalon-luokka

text: Absalon-luokka on Tanskan kuninkaallisen laivaston kahden aluksen muodostama komento- ja tukilaivaluokka (yleisfregatti), jonka alukset otettiin palvelukseen 2004-2005.


title: Absalon-luokka

text: Alusten suunnittelu muistuttaa fregattia, mutta ne on varustettu maihinnousualuksen kaltaisella kuljetuskannella (flex deck) sekä perässä olevalla ajoneuvorampilla. Aluksissa on tilat 75 hengen taisteluosaston esikunnan sijoittamiseksi ja ne on varustettu johtokeskuksin, kuljetus- ja tukikohtapalveluin komppaninkokoisen 200-miehen yksikön maihinnousua varten ajoneuvoineen. Toisaalta kuljetuskantta voidaan käyttää miinoitustehtävässä varustamalla se 300 miinalla tai miinantorjuntaan varustamalla kansi paikannus-, merkintä- ja tuhoamiskalustolla.


title: Absalon-luokka

text: Kansi soveltuu myös esimerkiksi sairaalaksi tai kyetään kuljettamaan 55 ajoneuvoa tai jopa seitsemän panssarivaunua. Alus kykenee kuljettamaan kaksi Storebro SB90E -maihinnousualusta, kaksi kumivenettä ja kaksi EH101-helikopteria.


title: Isopropenyyliasetaatti

text: Isopropenyyliasetaatti (CHO) on orgaaninen yhdiste ja sellaisenaan pysymättömän isopropenyylialkoholin (asetonin enoli) ja etikkahapon esteri. Yhdistettä käytetään orgaanisissa synteeseissä ja liuottimena.


title: Isopropenyyliasetaatti

text: Huoneenlämpötilassa isopropenyyliasetaatti on väritöntä nestemäistä ainetta. Yhdiste liukenee hieman veteen ja paremmin orgaanisiin liuottimiin kuten bentseeniin ja etikkahappoon. Yhdiste on suurina pitoisuuksina narkoottinen.


title: Isopropenyyliasetaatti

text: Isopropenyyliasetaattia valmistetaan happokatalysoidulla keteenin ja asetonin välisellä reaktiolla.


title: Isopropenyyliasetaatti

text: Tärkein isopropenyyliasetaatin käyttökohde on asetyyliasetonin valmistus. Yhdiste isomeroituu asetyyliasetoniksi noin 450 °C:n lämpötilassa. Isopropenyyliasetaattia käytetään orgaanisen kemian synteeseissä tehokkaana asetyloivana reagenssina. Se reagoi niin primääristen, sekundääristen kuin tertiääristenkin alkoholien ja enolien kanssa muodostaen niiden asetaattiestereitä, karboksyylihapot muodostavat anhydridejä ja amiinit amideja. Sitä voidaan käyttää myös asetonin enolaatin vastineena aldolireaktioissa ja malonihappojen isopropylideenijohdannaisten valmistukseen. Yhdistettä voidaan käyttää myös liuottimena maaleissa ja musteissa.


title: Patrick Spiegelberg

text: Patrick Spiegelberg (oikealta nimeltään Patrick Bo Spiegelberg Hellegård, s. 1984 Kööpenhamina, Tanska) on tanskalainen laulaja, lauluntekijä, tanssija, koreografi ja musiikkituottaja. Hän on tunnettu mm. osallistumisestaan Tanskan euroviisukarsintoihin ("Dansk Melodi Grand Prix") vuonna 2014 kappaleella "Right By Your Side", taiteilijanimellä Glamboy P. Hän on aiemmin esiintynyt myös nimillä Patrick Hellegård ja Rick Spiegel.


title: Patrick Spiegelberg

text: Uransa aikana Patrick Spiegelberg on esiintynyt klubeilla, tv:ssä, konserteissa ja musikaaleissa, sekä sooloartistina että muille eri artisteille ja yhtyeille. Hän alkoi esiintyä jo hyvin nuorella iällä. Keväällä 2003 hän osallistui Tanskan kykyjenetsintäohjelma "Popstarsin" kolmanteen kauteen, joka lähetettiin Tanskan TV 2- ja TV 2 Zulu -kanavilla. Kilpailussa hän voitti paikan Tanskan uudessa Fu:el-nimisessä poikabändissä, joka kuitenkin hajosi seuraavana vuonna.


title: Patrick Spiegelberg

text: Patrick Spiegelberg edusti Tanskaa vuoden 2008 "Eurovision Tanssikilpailussa" Glasgowssa, Britanniassa, yhdessä Katja Svenssonin kanssa. He sijoittuivat kuudennelle sijalle, mutta voittivat tuomariäänestyksen. Vuodesta 2007 vuoteen 2010 hän työskenteli popyhtye Infernalin koreografina ja tanssijana heidän kiertueillaan. Hän on työskennellyt tanssijana ja koreografina myös tanskalaisille artisteille Medinalle ja Alphabeatille.


title: Patrick Spiegelberg

text: Vuosina 2010-2012 Patrick Spiegelberg oli, nimellä Rick Spiegel, yksi Fanfare-nimisen pop- ja tanssiryhmän keulakuvista, yhdessä Anja Akselbon (artistinimi Anya Axel) kanssa. Yhtye julkaisi kappaleen "Made In Heaven" ja toimi tanssi- ja performanssiryhmänä Remeen "ZEN"-yökerhossa Kööpenhaminassa.


title: Patrick Spiegelberg

text: Vuodesta 2012 lähtien Patrick Spiegelberg on yhdessä Jonas Worupin kanssa järjestänyt "Kabaret Hemmelig" -showesityksiä. Niissä on esiintynyt monia sekä tunnettuja että tuntemattomia artisteja, mukaan lukien monia "Dansk Melodi Grand Prix" -osallistujia, esimerkiksi saxofonisti Michael Rune ja laulaja Danni Elmo.


title: Patrick Spiegelberg

text: Vuonna 2013 Patrick Spiegelberg (nimellä Glamboy P) työskenteli yhdessä Lynx & Pico -duon kanssa heidän singlellään "Rockin Your Bed", johon he tekivät myös musiikkivideon.


title: Patrick Spiegelberg

text:
Patrick Spiegelberg toimi Infernal-yhtyeen laulajan Lina Rafnin aputuomarina vuoden 2014 Tanskan "X Factor" -kilpailun bootcampissa. Myöhemmin hän oli lauluntekijänä mukana kahdessa kappaleessa, "Stick Together" ja "Lonely Heart", Tanskan "X Factor" -kilpailun voittajille Anthony Jasminille. Ryhmä esiintyy myös Telenor-mainoksessa, jonka Spiegelberg on ohjannut ja johon hän on suunnitellut koreografian.
Vuonna 2014 Patrick Spiegelberg osallistui Tanskan euroviisukarsintoihin "(Dansk Melodi Grand Prix)" DR1-kanavalla taiteilijanimellään Glamboy P. Hänen kappaleensa "Right By Your Side" tekijöinä ovat ruotsalaiset Mathias Kallenberger, Andreas Berlin ja Jasmine Anderson.


title: Patrick Spiegelberg

text: Patrick Spiegelberg on työskennellyt tuottajana ja koreografina tanskalaiselle laulajalle Cisilialle. Hän on myös toiminut juontajana useissa tilaisuuksissa, kuten tankotanssin Tanskan mestaruuskisoissa vuosina 2013 ja 2014, "Copenhagen Pridessa" vuonna 2014 ja 2015, "Copenhagen Winter Pridessa" vuonna 2015, strip-tanssin Tanskan mestaruuskisoissa vuonna 2016, "Party like Gatsby" -showssa sekä hyväntekeväisyystapahtumassa "Alle har ret til varmt tøj" vuonna 2014. Vuonna 2015 Spiegelberg työskenteli taiteellisena johtajana "Klosteret"-nimisessä yökerhossa Kööpenhaminassa, ja vuodesta 2016 lähtien hän on työskennellyt vastuullisena StandOutCrowd-ohjelmatoimistossa, joka järjestää erilaisia show-esityksiä.


title: Patrick Spiegelberg

text: Patrick Spiegelbergin yhdessä Engelina Andrinan kanssa kirjoittama kappale "Dig og mig mod verden" on valittu vuoden Pride-lauluksi "Copenhagen Prideen" 2015


title: Kaurialan koulu

text: Kaurialan koulu on tällä hetkellä Hämeenlinnan Myllymäessä sijaitseva yläkoulu, jossa on peruskoulun 7-9 luokat. Koulussa opiskelee noin 500 oppilasta ja se on yksi Hämeenlinnan neljästä yläkoulusta.


title: Kaurialan koulu

text: Vanha Kaurialassa sijaitseva koulurakennus on arkkitehti Viljo Revellin suunnittelema, mutta sitä ei ole suojeltu. Rakennuksessa on todettu hometta ja sen käyttö päättyi keväällä 2015. Rakennus sai purkuluvan huhtikuussa 2015. Kaupunki on huoltanut rakennusta huonosti, ja peruskorjauksissa on tehty virheitä, ja kunnostus arvioidaan kalliimmaksi kuin uuden rakentaminen. Itse koulu muutti väistötiloihin Myllymäkeen, josta sen on tarkoitus siirtyä vanhan Kaurialan koulun paikalle rakennettavaan uuteen kouluun.


title: Kaurialan koulu

text: Lokakuussa 2017 vanhan koulurakennuksen seinään toteutettiin Räikee-katutaidetapahtuman yhteydessä seinämaalaus. Muraalin maalasi Isto Koskinen ja se edustaa niin sanottua purkutaidetta. Koulurakennuksen purku aloitettiin syyskuussa 2018 ja se puretaan kokonaan vuoden loppuun mennessä. Tämän jälkeen tontille on tarkoitus rakentaa Kaurialan koulun uudisrakennus.


title: Mare Island Naval Shipyard

text: Mare Island Naval Shipyard (MINSY) oli Yhdysvaltain laivaston ensimmäinen Tyynenmeren rannikolle perustettu tukikohta. Se sijaitsee Kaliforniassa Vallejossa 25 mailia San Franciscosta koilliseen. Napa-joki läpäisee Mare Islandin salmen erottaen niemimaan telakan Vallejon kaupungin yhteydestä. Telakka oli toisessa maailmansodassa Yhdysvaltain länsirannikon merkittävin sukellusvenesatama, minkä lisäksi se valvoi San Franciscon lahden telakkateollisuutta. Tukikohta suljettiin 1996, mihin mennessä sitä oli uudelleen organisoitu useaan kertaan. Alue liitettiin vuonna 1960 Kalifornian historiallisten maamerkkien luetteloon () ja vuonna 1975 kansallisten historiallisesti merkittävien alueiden luetteloon ().


title: Samsung Galaxy Trend

text: Samsung Galaxy Trend (joissain maissa nimellä Samsung Galaxy Ace II x) on Samsung Electronicsin heinäkuussa 2013 julkaisema älypuhelin. Se on Trend-sarjan ensimmäinen puhelin. Trendissä on neljän tuuman kapasitiivinen TFT-kosketusnäyttö. Puhelimen mitat ovat 121,5 x 63,1 x 10,5 millimetriä ja se painaa 120 grammaa.


title: Samsung Galaxy Trend

text: Trendissä on viiden megapikselin kamera sekä selfie-kuvaamiseen tarkoitettu etukamera. Siinä on myös sisäänrakennettu GPS-laite. Puhelimen käyttöjärjestelmänä toimii Androidin 4.0.4 eli koodinimi Ice Cream Sandwich.


title: Samsung Galaxy Trend

text: Trendin seuraaja on Samsung Galaxy Trend II. Muita Trend-sarjaan kuuluvia puhelimia ovat muun muassa vuonna 2013 ilmestynyt Trend Plus.


title: Taccaceae

text: Taccaceae on pieni koppisiemenisten Dioscoreales-lahkoon kuuluva kasviheimo, jossa on vain viiksikkien eli takkojen suku ("Tacca"). Ne ovat sukua jamssikasveille (Dioscoreaceae).


title: Taccaceae

text: Viiksikit ovat ruohoja, joiden varsi on mukulamainen tai jotka ovat juurakollisia. Yksisirkkaisten valtaosasta poiketen niillä ei ole juurissakaan putkiloita. Karvat ovat monisoluisia. Lehdet sijaitsevat tyviruusukkeena, ovat ruodillisia, ja niiden lavat ovat yksinkertaisia tai pari- tai sormiosaisia. Kanta on hieman tuppimainen. Kukinto on vanallinen, sarjamainen tai koostuu viuhkomaisista ryhmistä. Kukinnon suojuslehdet ovat terälehtimäisiä, kukkien suojuslehdet taas pitkiä ja rihamamaisia, ikään kuin viiksiä kukkien joukossa. Itse kukat ovat keskikokoisia, ja niiden kehä on lyhyttorvinen, usein tumman purppurainen. Heteet kiinnittyvät kehätorven tyveen, ja ponsissa on leveät ja huppumaiset lokerositeet eli konnektiivit. Sikiäin on kehänalainen ja luotti on usein terälehtimäinen. Siemenaiheet kiinnittyvät laitaistukoihin. Hedelmä on marja, harvoin kota. Uurrepintaisessa siemenessä on lyhyt tai vähäpätöinen alkio.


title: Taccaceae

text: Viiksikit ovat levinneet tropiikin metsäalueille, erityisesti Malaijien saaristoon ja Tyynenmeren saarille.


title: Taccaceae

text: Viiksikkien läheisin sukulaisheimo on Thismiaceae, jonka kanssa ne kuuluvat Dioscoreales-lahkon evoluutiopuussa samaan kladiin. Sen luonteenomaisiin piirteisiin kuuluvat kukan kehälehtien sijainti kahdessa hyvin kehittyneessä ja teriömäisessä kiehkurassa, sikiäimen mesiäisten puuttuminen, laitaistukat ja leveät luotit.


title: Taccaceae

text: Viiksikkejä on toistakymmentä lajia, seuraavan luettelon mukaan peräti 17:


title: Yhdysvaltain presidentinvaalit 2016

text: Yhdysvaltain presidentinvaalit 2016 järjestettiin tiistaina 8. marraskuuta 2016. Järjestyksessään 58. presidentinvaaleissa valittiin valitsijamiehet, jotka valitsivat seuraavan presidentin ja varapresidentin 19. joulukuuta 2016. Vaalin tulos julistettiin kongressin istunnossa 6. tammikuuta 2017. Uusi presidentti astui virkaansa 20. tammikuuta 2017. Vaalien yhteydessä valittiin 34 senaattoria ja kaikki 435 edustajainhuoneen jäsentä. Vaalien pääehdokkaat olivat demokraattien Hillary Clinton ja republikaanien Donald Trump.


title: Yhdysvaltain presidentinvaalit 2016

text: Istuva presidentti Barack Obama oli istunut kaksi kautta eikä ollut enää ehdolla. Pääpuolueiden demokraattien ja republikaanien ehdokkaat nimettiin puoluekokouksissa, jotka pidettiin heinäkuun loppupuolella 2016. Puolueet järjestivät sitä ennen omille ehdokkailleen kaikissa osavaltioissa esivaalit.


title: Yhdysvaltain presidentinvaalit 2016

text: Entisen presidentin Bill Clintonin puolisoa ja Obaman hallinnon ulkoministerinä työskennellyttä Hillary Clintonia pidettiin alusta asti vaalien selkeänä ennakkosuosikkina. Clinton oli pyrkinyt presidentiksi jo 2008 vaaleissa, mutta hävinnyt tuolloin esivaaleissa presidentiksi valitulle Obamalle. Obaman kausien täyttymisen myötä Clintonilla ei arvioitu olevan uskottavia vastaehdokkaita. Clinton sai kuitenkin odottamattoman kovan vastustajan Vermontin senaattori Bernie Sandersista, joka sai lopulta 43,1 % esivaalien äänistä Clintonin 55 % vastaan. Sandersin voimakas vasemmistolainen viesti houkutteli etenkin nuoria ja pääpuolueiden ulkopuolisia äänestäjiä. Myöhemmin Wikileaks-vuodot paljastivat, että demokraattinen puolue oli toiminut omien sääntöjen vastaisesti ja pyrkinyt edistämään Clintonin valintaa puolueensa ehdokkaaksi. Kohu johti Clintonin ja demokraattien puolueen suosion laskuun ja puolueen puheenjohtajan Debbie Wasserman Schultzin eroon.


title: Yhdysvaltain presidentinvaalit 2016

text: Republikaaneilta puuttui ennen vaaleja selkeä ykkösehdokas. Entisten presidenttien George H. W. Bushin poika ja George W. Bushin veli Jeb Bush oli esivaalien alkaessa hienoinen ennakkosuosikki, mutta jäi nopeasti politiikan ulkopuolelta tulleen kiinteistömiljonääri ja tosi-tv -persoona Donald Trumpin varjoon. Trumpin oikeistopopulistinen kampanja synnytti esivaalien aikana kansanliikkeen, joka lopulta johdatti Trumpin ylivoimaiseen voittoon ja Trumpin nimeämiseen puolueen ehdokkaaksi. Trump sai eniten esivaalien valitsijamiesääniä sitten Ronald Reaganin 1980 esivaalivoiton.


title: Yhdysvaltain presidentinvaalit 2016

text: Esivaalimenestyksestä huolimatta Trump oli alusta alkaen kiistelty hahmo. Trumpin rasistisina pidetyt puheet meksikolaisista maahanmuuttajista ja muslimeista herättivät paljon vastustusta. Toisaalta Trumpin vasemmistolainen retoriikka vapaakauppasopimusten (NAFTA, TTP) purkamisesta ja teollisten työpaikkojen palauttamisesta vetosivat perinteisesti demokraatteja kannattaneeseen työläisväestöön, kun taas Clinton oli profiloitunut vapaakaupan kannattajana. Vaaleissa oli lopulta vastakkain kaksi historiallisen epäsuosittua ehdokasta.


title: Yhdysvaltain presidentinvaalit 2016

text: Clinton johti mielipidetiedusteluja muutamia poikkeuksia lukuun ottamatta käytännössä koko vaalisyklin ajan. Vielä vaalipäivää edeltävänä päivänä Clintonille mitattiin selvä johto kaikissa tärkeimmissä vaa’ankieliosavaltioissa. Trump kuitenkin onnistui nousemaan vaaleissa lopulta selkeään voittoon, vaikka hävisikin kokonaisäänimäärissä selvästi. Trumpin onnistui voittaa puolelleen entiset teollisuuspaikkakunnat, joita on aiemmin pidetty demokraattien ”sinisenä muurina”: Wisconsin, Michigan, Ohio ja Pennsylvania menivät kaikki Trumpille. Trumpista tuli ensimmäinen republikaani sitten Ronald Reaganin, joka sai äänienemmistön Wisconsinissa.


title: Yhdysvaltain presidentinvaalit 2016

text: Wisconsinissa vaalissa annetut äänet laskettiin uudelleen, kun vihreän puolueen ehdokas Jill Stein sitä vaati. Hän vaati myös Michiganin ja Pennsylvanian osavaltioissa uudelleenlaskentaa. Yhdysvaltain liittovaltion tuomari kuitenkin kumosi vaatimukset äänten uudelleenlaskusta Michiganissa, koska ne oltiin jo laskettu uudelleen. Pennsylvaniassa äänten uudelleenlaskua ei nähty tarpeelliseksi, sillä todisteita vaalivilpistä ei ollut.


title: Yhdysvaltain presidentinvaalit 2016

text: Clintonin häviö aiheutti useissa Yhdysvaltain kaupungeissa monipäiväisiä mellakoinniksi yltyneitä mielenosoituksia. Lopullinen vaalin tulos varmistui vasta 28. marraskuuta, kun Michigan vahvisti Trumpin voittaneen osavaltiossa.


title: Yhdysvaltain presidentinvaalit 2016

text: Valitsijamiesäänistä seitsemän meni muille ehdokkaille kuin joille äänet olisivat kuuluneet kansalaisten antamien äänten perusteella. Washingtonin ja Havaijin osavaltioissa viisi demokraattia äänesti muuta ehdokasta kuin Clintonia ja Texasin osavaltiossa kaksi republikaania muuta ehdokasta kuin Trumpia. Alun perin kaikki Washingtonin ja Havaijin valitsijamiehet olivat demokraattien Clintonille uskollisuutta vakuuttaneita ja kaikki Texasin valitsijamiehet republikaanien Trumpille uskollisuutta vakuuttaneita, sillä useimmissa osavaltiossa eniten ääniä saanut ehdokas saa kaikki valitsijamiehet. Valitsijamiesääniä saivat demokraattien esivaaleissa ehdokkaana ollut, vuonna 2015 puolueeseen liittynyt ja vuonna 2016 siitä eronnut Bernie Sanders, libertaarien Ron Paul, republikaanien John Kasich ja Colin Powell sekä alkuperäisväestöön kuuluva öljyputkia vastaan taistellut aktivisti Faith Spotted Eagle. Tämä on suurin uskoton äänimäärä sitten vuoden 1896.


title: Yhdysvaltain presidentinvaalit 2016

text: Keväällä 2014 Hillary Clinton oli alustavien mielipidekyselyiden mukaan ylivoimainen suosikki demokraattien ehdokkaaksi. Kesän aikana sosialistiksi julistautuva riippumaton Bernie Sanders nousi Clintonin kantaan. Syyskuussa Sandersin uutisoitiin ohittaneen Clintonin Iowassa ja New Hampshiressa, jotka ovat ensimmäiset esivaaliosavaltiot. Syyskuun alussa 2015 republikaanien suosituimmat ehdokkaat olivat Donald Trump (30 %), Ben Carson (18 %) ja Jeb Bush (8 %). Trump oli myös suositumpi kuin yksikään demokraattien ehdokas.


title: Yhdysvaltain presidentinvaalit 2016

text: Ensimmäinen esivaali käytiin Iowassa 1. helmikuuta 2016. Republikaanien vaalin voitti Ted Cruz, joka sai 28 % äänistä. Donald Trump sai äänistä 24 % ja Marco Rubio 23 %. Demokraattien Clintonin ja Sandersin äänet jakaantuivat hyvin tasaisesti: Clinton sai äänistä 49,8 % ja Sanders 49,6 %. Ensimmäisen esivaalin jälkeen republikaanien Mike Huckabee ja demokraattien Martin O’Malley luopuivat esivaaliehdokkuudestaan.


title: Yhdysvaltain presidentinvaalit 2016

text: Toiset esivaalit käytiin 9. helmikuuta New Hampshiressa. Republikaaneista eniten ääniä sai Trump (35 %) ja demokraateista Sanders (60 %). 20. helmikuuta järjestettiin republikaanien Etelä-Carolinan esivaali, jossa Trump sai yli 32 % äänistä ja Jeb Bush vetäytyi kisasta. Samana päivänä oli demokraattien Nevadan puolueäänestys, jossa Clinton sai 53 % kannatuksen. Demokraattien Etelä-Carolinan esivaalissa 27. helmikuuta Clinton sai 74 % äänistä.


title: Yhdysvaltain presidentinvaalit 2016

text: Tiistaina 1. maaliskuuta oli supertiistai, jolloin äänestettiin yhteensä 14 osavaltiossa ja territoriossa. Esivaalit järjestettiin yhdeksässä osavaltiossa: Alabamassa, Arkansasissa, Georgiassa, Massachusettsissä, Oklahomassa, Tennesseessä, Texasissa, Vermontissa ja Virginiassa.


title: Yhdysvaltain presidentinvaalit 2016

text: Republikaanien vaalikokous oli Alaskassa, Coloradossa, Minnesotassa ja Wyomingissa. Demokraatit puolestaan äänestivät ehdokkaastaan samaten Coloradossa ja Minnesotassa, sekä lisäksi Amerikan Samoan territoriossa.


title: Yhdysvaltain presidentinvaalit 2016

text: Supertiistain selkeitä voittajia olivat Clinton ja Trump, jotka molemmat voittivat seitsemässä osavaltiossa. Demokraattien Bernie Sanders voitti Minnesotassa, Coloradossa, Oklahomassa sekä kotiosavaltiossaan Vermontissa. Republikaaneista Marco Rubio saavutti ensimmäisen voittonsa Minnesotassa ja Ted Cruz voitti odotetusti kotiseudullaan Texasissa ja lisäksi Oklahomassa ja Alaskassa.


title: Yhdysvaltain presidentinvaalit 2016

text: Republikaaniehdokkaat John Kasich ja Ben Carson jäivät ilman osavaltiovoittoja ja Carson luopui ehdokkuudesta supertiistain jälkeen. Tuossa vaiheessa kisasta luopuneista ehdokkaista sekä Chris Christie että Ben Carson asettuivat tukemaan Trumpia.


title: Yhdysvaltain presidentinvaalit 2016

text: Ensimmäisen supertiistain vaaleissa valitsijamiehiä jaettiin suhteellisesti, joten myös häviäjät saattoivat saada heitä taakseen. Myöhemmin monissa osavaltioissa vain osavaltion voittaja sai valitsijamiehet itselleen.


title: Yhdysvaltain presidentinvaalit 2016

text: Esivaalien jälkeen republikaaninen puolue nimesi puoluekokouksessaan heinäkuussa 2016 viralliseksi presidenttiehdokkaakseen Donald Trumpin ja demokraattinen puolue Hillary Clintonin.


title: Yhdysvaltain presidentinvaalit 2016

text: Pääehdokkaat Hillary Clinton ja Donald Trump kävivät vaalikampanjansa aikana kolme keskinäistä vaaliväittelyä, joista viimeinen käytiin 19. lokakuuta 2016.


title: Yhdysvaltain presidentinvaalit 2016

text: Ensimmäisessä väittelyssä 26. syyskuuta Clinton nosti esille sen. että Trump ei paljasta verotietojaan, ja esitti epäilyn, ettei Trump ole niin rikas kuin antaa ymmärtää.


title: Yhdysvaltain presidentinvaalit 2016

text: Toisessa väittelyssä 9. lokakuuta Trump huudahti, että Clintonin pitäisi joutua vankilaan sähköpostiskandaalin takia. Trumpin ja Bill Clintonin naisjutut nousivat esille, ja molempien ehdokkaiden Venäjä-suhteista puhuttiin pitkään.


title: Yhdysvaltain presidentinvaalit 2016

text: Kolmannen väittelyn uutispommi oli Trumpin vihjailu, ettei hän ehkä enää automaattisesti hyväksykään äänestystulosta 8. marraskuuta.


title: Yhdysvaltain presidentinvaalit 2016

text: Marraskuun alun tienoilla lähellä vaalipäivää FBI julkaisi tutkivansa Clintonin sähköposteja, minkä jälkeen gallup-tutkimuksissa näkynyt Clintonin etumatka Trumpiin nähden tasoittui. Demokraattien taholta arvosteltiin FBI:n toimintaa, ja yleisesti sen uskottiin vaikuttavan vaalien tulokseen. Myös presidentti Barack Obama arvosteli tilannetta. Kaksi päivää ennen vaaleja FBI lopetti tutkinnan. Se päätyi samaan lopputulokseen kuin aikaisemminkin, ettei aihetta syytteen nostamiseen ole. Tutkinnan päättymisen ajankohdan pelättiin olevan Clintonin kannalta liian myöhäinen.


title: Yhdysvaltain presidentinvaalit 2016

text: Yhdysvaltain keskustiedustelupalvelu CIA, keskusrikospoliisi FBI ja tiedusteluvirasto NSA julkistivat tammikuussa 2017 raportin, jonka mukaan Venäjän presidentti Vladimir Putin järjesti hakkerointioperaation auttaakseen Trumpia nousemaan presidentiksi. Sen mukaan Venäjä oli sekaantunut Yhdysvaltain presidentinvaaleihin hakkeroimalla demokraattisen puolueen tietojärjestelmiä ja vuotamalla julkisuuteen sieltä hakkeroituja tietoja sekä maksamalla sosiaalisen median käyttäjille Trumpin tukemisesta. Hakkerit eivät raportin mukaan kuitenkaan saaneet suoraan vaikutettua presidentinvaalien äänimäärään.


title: Albrekt Almqvist

text: Albrekt Almqvist (14. lokakuuta 1880 – 10. huhtikuuta 1961) oli ruotsalainen köydenvetäjä. Hän osallistui vuoden 1908 olympialaisiin Ruotsin köydenvetomaajoukkueessa.


title: Nathan Smith

text: Nathan Smith (s. 25. joulukuuta 1985 Calgary, Alberta) on kanadalainen uransa lopettanut ampumahiihtäjä. Hän edusti Foothills Nordic Ski Clubia.


title: Nathan Smith

text: Smith lopetti uransa ampumahiihtäjänä joulukuussa 2018.


title: Nathan Smith

text: Smith osallistui Sotšin talviolympialaisiin 2014 ollen parhaimmillaan viestissä seitsemäs ja takaa-ajossa 11:s.


title: Nathan Smith

text: Smith on kilpaillut neljissä MM-kilpailuissa, joissa hän on ollut parhaimmillaan viestissä kahdeksas ja henkilökohtaisilla matkoilla hopealla pikamatkalla Kontiolahden MM-kilpailuissa 2015. Holmenkollenin MM-kisoissa 2016 Smith hiihti toisen osuuden Kanadan pronssia voittaneessa joukkueessa. Smithillä on yksi nuorten MM-mitali viestistä vuodelta 2005 Kontiolahdelta.


title: Nathan Smith

text: Smith debytoi ampumahiihdon maailmancupissa vuonna 2007 ollen Hochfilzenin pikakilpailun 99:s. Ensimmäistä kertaa Smith saavutti maailmancupin pisteitä vuonna 2013 Östersundissa ollen henkilökohtaisen matkan 16. Smith voitti ensimmäisen maailmancupin osakilpailunsa kaudella 2014–2015 Hanty-Mansijskin takaa-ajossa.


title: Robert Ven

text: Robert Ven (s. 23. elokuuta 1990 Hämeenlinna) on suomalainen soutaja, joka edustaa seuratasolla Hämeenlinnan soutajia. Ven kilpailee yksikössä ja pariairokaksikossa. Hänen valmentajinaan toimivat Ilona Hiltunen ja Tiina Ven.


title: Robert Ven

text: SM-kisoissa Ven on saavuttanut yksikkösoudussa kultaa vuosina 2011, 2013 ja 2014, hopeaa vuonna 2012 ja pronssia vuonna 2010. Nuorten SM-kultaa hän voitti vuosina 2009–2012. Ven osallistui kolme kertaa nuorten MM-kisoihin, joista hänen paras sijoituksensa on 13. sija vuonna 2011.


title: Robert Ven

text: Ven on osallistunut EM-kilpailuihin vuosina 2012, 2014 ja 2015 sekä MM-kilpailuihin vuonna 2014. EM-kilpailuissa Venin paras sijoitus on 10. sija yksikkösoudusta vuodelta 2015. MM-kisoissa Ven sijoittui yksiköllä 15. sijalle. Maailmancupin osakilpailussa Venin paras sijoitus on kahdeksas, jonka hän saavutti Aiguebeletten osakilpailussa Ranskassa vuonna 2014.


title: Robert Ven

text: Venin perheessä on useita soutajia. Hänen isänsä on soutaja Livinus Ven, joka kilpaili soudun MM-kisoissa 1985 edustaen Belgiaa. Venin äiti on myös soutanut. Venin isoäiti Maire Ven (o.s. Lumistola) edusti Suomea Jugoslavian EM-kisoissa ja belgialainen isoisä Livien Ven kilpaili soudussa Melbournen olympialaisissa 1956.


title: Thismiaceae

text: Thismiaceae on yksisirkkaisten Dioscoreales-lahkoon kuuluva kasviheimo.


title: Thismiaceae

text: Kasvit ovat pienikokoisia sienijuuren varassa eläviä ja siten lehtivihreättömiä marraskasveja, joiden juuret ovat korallimaisia, matomaisia tai mukulamaisia; juurikarvat puuttuvat. Lehdet ovat surkastuneet suomuiksi. Kukinto on toisinaan haarainen ja ainakin suvussa "Haplothismia" viuhkomainen, tai kukat sijaitsevat yksittäin. Kukat ovat tavallisesti säteittäisiä, joskus vastakohtaisia ja ulkonäöltään luonteenomaisia, usein pientä medusaa tai sientä muistuttavia. Tavallisesti kehätorven suulla on lyhyiden ulokkeiden muodostama kiehkura, ja kehätorvi on hyvin kehittynyt, alaosasta laajentunut. Heteet ovat enemmän tai vähemmän yhtyneet toisiinsa ja kiinnittyvät kehätorven kärkeen. Ponsissa on pidentyneet lokerositeet, ja palhot ovat eri tavoin kuviollisia. Kehänalaisessa sikiäimessä istukat ovat erillisinä pylväinä ja usein erillään sikiäimen seinämästä. Vartalo on lyhyt ja tavallisesti haarainen, luotit pallomaisia tai pitkänomaisia. Hedelmä avautuu epäsäännöllisesti ja sisältää vähäpätöisiä siemeniä, joissa on erilaistumaton alkio.


title: Thismiaceae

text: Heimo on levinnyt hyvin laikuttaisesti pääasiassa tropiikkiin ja subtropiikkiin.